title: Kivikkosatakieli

text: Kivikkosatakieli asuu kuivilla, kivikkoisilla, katajaa tai mantelipuita kasvavilla pensaikkoisilla rinteillä, rotkoissa ja laaksoissa noin kahden kilometrin korkeudelle saakka. Talvehtimisalueilla se viihtyy erilaisissa pensaikoissa, tiheiköissä ja korkeassa ruohokasvillisuudessa.


title: Kivikkosatakieli

text: Pesä on matalalla, 15–125 cm maan pinnan yläpuolella, pensaassa tai pienessä puussa. Naaras munii tavallisesti neljä tai viisi munaa, joita se hautoo 13 päivää. Naaras lämmittää ja ruokkii poikasia ensimmäiset viisi tai kuusi elinpäivää, jonka jälkeen myös koiras osallistuu poikasten ruokkimiseen. Poikaset lähtevät pesästä noin 12 päivää vanhoina ja oppivat lentämään 16–18 päivän ikäisinä. Emot ruokkivat ja hoitavat niitä, kunnes ne itsenäistyvät 25–30 päivää vanhoina.


title: Kivikkosatakieli

text: Kivikkosatakielen ravintoa ovat hyönteiset ja muut pienet selkärangattomat, syksyllä myös marjat.


title: Nasir Hussain

text: Nasir Hussain () oli intialainen elokuvaohjaaja, -tuottaja ja -käsikirjoittaja. Hän voitti kaksi Filmfare-palkintoa vuonna 1989 ja yhden 1993 sekä lisäksi erikoispalkinnon 1997. Hänen ensimmäinen ohjaustyönsä oli "Tumsa nahin dekha" (1957).


title: Nasir Hussain

text: Hussain kuoli sydänkohtaukseen 71-vuotiaana. Hän kuului tunnettuun elokuvasukuun. Hänen poikansa on ohjaaja Mansoor Khan, jonka serkku taas on Aamir Khan.


title: Timagenes

text:
Timagenes Aleksandrialainen oli antiikin aikainen historioitsija. Hänen teoksensa, jonka nimi oli joko "Basileis" tai "Peri Basileon", ei ole säilynyt nykypäivään, mutta Pompeius Trogus käytti sitä ehkä oman historiansa lähteenä.
Timagenes oli teoksessaan vihamielinen roomalaisia kohtaan.


title: Timagenes

text: Sudan mukaan Timageneen isä oli rahanvaihtaja. Timagenes joutui roomalaisten vangiksi vuonna 55 eaa. ja hänet vietiin Roomaan. Sullan poika Faustus vapautti myöhemmin hänet. Timageneestä tuli retoriikan opettaja ja myöhemmin hän kirjoitti historiaa käsittelevän teoksen. Timageneesta tuli pian Antoniuksen ja Asinius Pollion ystävä. Kuten Pollio, Timagenes loikkasi Antoniuksen ja Octavianuksen välisen sisällissodan aikana Octavianuksen puolelle. Timagenes menetti kuitenkin pian Octavianuksen suosion. Myöhemmin Timageneen kerrotaan polttaneen osan historiastaan joka käsitteli Augustusta.


title: Kaarlelan vaakuna

text: Kaarlelan kunnanvaakuna on saanut aiheensa kunnan 1600–luvulta peräisin olevasta pitäjänsinetistä.


title: Kaarlelan vaakuna

text: Vaakunan on suunnitellut Gustaf von Numers, ja se vahvistettiin käyttöön 12. helmikuuta 1963. Vaakunan selitys on ”sinisessä kentässä hopeinen, kultavaruksinen näätä pystyasennossa ja sen yläpuolella kolme kultakruunua vieretysten”. Vaakuna muuttui epäviralliseksi kotiseutuvaakunaksi 1977 Kaarlelan liityttyä osaksi Kokkolan kaupunkia.


title: Carl Gustaf Robert Wolff

text: Carl Gustaf Robert Wolff () oli suomalainen jääkärikapteeni. Hän sai sotilaskoulutuksensa ensimmäisen maailmansodan aikana Saksassa, missä hän sai tulikasteen Saksan itärintamalla Misse-joella vuonna 1916. Myöhemmin hän osallistui Suomen sisällissotaan komppanianpäällikkönä Suomen Valkoisen Armeijan riveissä.


title: Carl Gustaf Robert Wolff

text: Wolffin vanhemmat olivat kauppias Carl Albert Ossian Wolff ja Ebba Lovisa Dahlqvist. Hänet vihittiin avioliittoon vuonna 1925 Gurli Ingrid Wendelinin kanssa.


title: Carl Gustaf Robert Wolff

text: Wolff kirjoitti ylioppilaaksi Helsingin ruotsalaisesta reaalilyseosta vuonna 1911 ja liittyi Uusmaalaiseen osakuntaan. Opintojaan hän jatkoi Helsingin yliopiston filosofisen tiedekunnan maanviljelys-taloudellisella osastolla vuosina 1911–1915 ja 1918–1919. Hän suoritti agronomitutkinnon vuonna 1919.


title: Carl Gustaf Robert Wolff

text: Wolff liittyi yhtenä ensimmäisten vapaaehtoisten joukkoon, joiden päämääränä oli Saksassa sotilaskoulutusta antava Pfadfinder-kurssi, joka järjestettiin Pohjois-Saksassa sijaitsevalla Lockstedter Lagerin harjoitusalueella. Leirille hän ilmoittautui 25. helmikuuta 1915. Hänet sijoitettiin joukon 2. komppaniaan. Myöhemmin hänet sijoitettiin Kuninkaallisen, Preussin Jääkäripataljoona 27:n pioneerikomppaniaan. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Schmardenissa sekä Aa-joella.


title: Carl Gustaf Robert Wolff

text: Wolff saapui Suomeen (Vaasaan) jääkäreiden pääjoukon mukana yliluutnantiksi ylennettynä 25. helmikuuta 1918. Hänet komennettiin Suomen sisällissotaan komppanianpäälliköksi 1. Jääkärirykmentin 1. jääkäripataljoonan 3. komppaniaan. Hän otti osaa sisällissodan taisteluihin Lempäälässä ja Säiniöllä sekä Viipurissa.


title: Carl Gustaf Robert Wolff

text: Wolff määrättiin sisällissodan jälkeen Suomen Valkoisen kaartin 9. komppanian päälliköksi. Armeijasta hän erosi 7. lokakuuta 1918 ja siirtyi 1. marraskuuta 1919 – 30. kesäkuuta 1920 väliseksi ajaksi Suomen syrshireyhdistyksen konsulentiksi. Myöhemmin hän toimi isännöitsijänä Yyterin kartanossa ja toimi samalla Porin maalaiskunnan suojeluskunnan harjoituspäällikkönä vuosina 1922–1924.


title: Carl Gustaf Robert Wolff

text: Wolff osallistui talvisotaan ylimääräisten harjoitusten (YH) aikana pataljoonan komentajana Jalkaväkirykmentti 18:sta. Jatkosodan puhjettua hänet komennettiin Pihlavan teollisuuskohteen väestönsuojelujohtajaksi. Sotien jälkeen hän jatkoi Yyterin kartanon isännöitsijänä.


title: Joey Kramer

text: Joseph Michael "Joey" Kramer () on yhdysvaltalaisen rock-yhtye Aerosmithin rumpali.


title: Pithos

text: Pithos () on suurikokoinen säilytysastia, jota käytettiin antiikin aikana koko Välimeren alueella, mutta erityisesti Egeanmeren alueelta, josta niitä on löydetty minolaisen kulttuurin vaikutusalueelta aina pronssikaudelta saakka. Niiden valmistus poltetusta savesta vaati valajalta erityistä taitoa.


title: Pithos

text: Pithokset ovat suurikokoisia, paksuseinäisiä ja pyöreä- tai ovaalinmuotoisia säilytysastioita, joiden yläosassa on useimmiten korvat köydellä tapahtuvaa kuljetusta varten. Niiden pinta saattoi vaihdella tasaisesta aina maalattuun ja reliefein koristeltuun asti.


title: Pithos

text: Pithoksissa säilytettiin sekä kuivia että nestemäisiä elintarvikkeita kuten oliiviöljyä, viiniä, hunajaa, suolaa ja viljaa. Ruukut sijoitettiin yleensä puoliksi maahan, ja niitä voitiin tarvittaessa käyttää myös lasten hautauksiin.


title: Kustaa Vuoksi

text: Gustaf Nikolai (Kustaa) Vuoksi () oli suomalainen jääkärikapteeni. Hän sai sotilaskoulutuksensa ensimmäisen maailmansodan aikana Saksassa, missä hän sai tulikasteensa Saksan itärintamalla Riianlahdella vuonna 1916. Myöhemmin hän osallistui Suomen sisällissotaan Valkoisen Armeijan riveissä komppannianvääpelinä.


title: Kustaa Vuoksi

text: Vuoksen vanhemmat olivat puuseppä Henrik Oskar Vuoksi ja Johanna Aleksandra Lindberg. Hänet vihittiin avioliittoon vuonna 1936 Kerttu Elina Cederin kanssa.


title: Kustaa Vuoksi

text: Vuoksi kävi kansakoulun. Haminan taistelukoulun hän kävi vuonna 1918 ja teki vuosina 1922 - 1923 opintomatkan Saksaan ja suoritti Berliinin kaupungin ammattikoulussa hienonahka- ja verhoilukurssin. Rikosvalokuvauskurssin hän suoritti vuonna 1928 ja Valtion poliisikoulun toisen luokan vuonna 1931.


title: Kustaa Vuoksi

text: Vuoksi työskenteli puutarhurina Turussa ja otti osaa jääkäriliikkeen aktivistitoimintaan muun muassa kuljettamalla salaista postia Turun ja Helsingin välillä. Hän oli kevään 1916 aikana useita kertoja Turussa santarmien kuulusteltavana ja lopulta hänet pidätettiin kesäkuussa 1916. Hän onnistui kuitenkin karkaamaan Saksaan, missä hän liittyi vapaaehtoisena sotilaskoulutusta antavan jääkäripataljoona 27:n täydennysjoukkoon 22. kesäkuuta 1916, josta hänet siirrettiin 6. lokakuuta 1916 pataljoonan 4. komppaniaan. Hän otti osaa taisteluihin ensimmäisessä maailmansodassa Saksan itärintamalla Riianlahdella ja Aa-joella. Hän suoritti pataljoonan rintamalta paluun jälkeen Libaussa järjestetyn rautatienrakennuskurssin.


title: Kustaa Vuoksi

text: Vuoksi saapui Suomeen (Vaasaan) jääkäreiden pääjoukon mukana vääpeliksi ylennettynä 25. helmikuuta 1918. Hänet komennettiin Suomen sisällissotaan komppanianvääpeliksi 3. Jääkärirykmentin 5. jääkäripataljoonan 3. komppaniaan. Hän otti osaa sisällissodan taisteluihin Tampereella ja Viipurissa.


title: Kustaa Vuoksi

text: Vuoksi palveli sisällissodan jälkeen edelleen 3. Jääkärirykmentissä, jonka nimi muuttui ensin Savon Jääkärirykmentti 3:ksi ja myöhemmin Uudenmaan rykmentiksi. Hän toimi joukkueenjohtajana ja komppanianpäällikkönä 3. komppaniassa. Armeijasta hän erosi 20. toukokuuta 1919 ja astui suojeluskuntajärjestön palvelukseen ja hänet sijoitettiin Pohjois-Sääksmäen suojeluskunnan paikallispäälliköksi 1. heinäkuuta 1919. Pohjois-Sääksmäen suojeluskunnasta hänet siirrettiin 1. marraskuuta 1919 Maarian ja Kaarinan suojeluskuntien paikallispäälliköksi ja edelleen 1. toukokuuta 1920 Turun suojeluskuntapiirin 1. sotilasohjaajaksi. Suojeluskunnista hän erosi 12. huhtikuuta 1921. Myöhemmin hän siirtyi Etsivän keskuspoliisin palvelukseen 1. maaliskuuta 1924 ja palveli rikospoliisina Kotkassa, Viipurissa ja Kuopiossa 31. lokakuuta 1932 saakka, jolloin hän siirtyi Viipurin kaupungin poliisilaitokselle poliisikomisarioksi.EK:n palveluksessa ollessaan Vuoksi käytti salanimeä Hintikka. Tällä nimellä hän esiintyi kokaiinin valeostajana marraskuussa 1925 ja myöhemmin todistajana oikeudenkäynnissä. Jutun yhteydessä myös kuultu EK:n päällikkö Esko Riekki ei paljastanut Hintikan palvelussuhdetta Etsivään keskuspoliisiin.


title: Kustaa Vuoksi

text: Vuoksi osallistui talvisotaan Viipurissa Sotapoliisikomppanian päällikkönä. Välirauhan aikana hän toimi poliisikomisariona Turussa. Jatkosodan puhjettua hänet komennettiin 11. poliisikomppanian päälliköksi VI Armeijakuntaan. Hän toimi Viipurin kaupungin väestönsuojelutoimikunnan puheenjohtajana vuosina 1942 – 1944 ja Viipurin Sotilashallintopiirin kenttäoikeuden jäsenenä niin ikään vuosina 1942 - 1944. Hän toimi vuonna 1944 Evakuointiesikunta Roi:n Hallintotoimiston päällikkönä ja V Armeijakunnan esikunnan Ilmasuojelutoimiston poliisiasiaintoimiston hoitajana sekä Pohjois-Suomen evakuointitehtävissä. Hän osallistui jatkosodan aikana sotatoimiin Korpiselässä, Pitkäniemellä, Salmissa, Rajakonnussa, Viteleessä, Tuuloksessa ja Aunuksessa. Vuoksi työskenteli sotien jälkeen Turun poliisilaitoksella vanhempana komisariona aina vuoteen 1952 saakka. Hän vaihtoi etunimensä vuonna 1948 Kustaaksi. Hänet haudattiin Turkuun.


title: Nový most

text: Nový most () on Tonavan ylittävä maantiesilta Slovakian pääkaupungissa Bratislavassa. Se on maailman seitsemänneksi suurin vinoköysisilta. Silta on 431,8 metriä pitkä, ja sitä kannattaa yksi 84,6 metriä korkea pyloni, jonka huippu on lentävän lautasen näköinen.


title: Nový most

text:
Nový most oli Bratislavan toinen Tonavan ylittävä silta "Starý mostin" () jälkeen. Se rakennettiin 1967–1972, ja sen suunnittelijat olivat A. Tesár, J. Lacko ja I. Slameň. Sillan alkuperäinen nimi oli Most SNP (Slovakian kansannousun silta). Nový most yhdistää vanhankaupungin Petržalkan osa-alueeseen.
Pylonin huipulla on ravintola ja sen yllä näköalatasanne, josta näkee koko Bratislavan. Huipulle pääsee pylonin toisessa pilarissa olevalla hissillä. Toisessa pilarissa on rappuset.


title: Slovakian radio

text: Slovakian radio () on Slovakian kansallinen yleisradio. Päivittäiset lähetykset alkoivat radiolla 2. lokakuuta 1926. Sen pääkonttori sijaitsee Bratislavassa.


title: Slovakian radio

text: Slovakian radio hallinnoi Slovakian radion lastenkuoroa, joka perustettiin 1953, ja Slovakian radion sinfoniaorkesteria, joka perustettiin 1929. Se tunnettiin aiemmin nimellä Tšekkoslovakian radion sinfoniaorkesteri.


title: Slovakian radio

text: Radion pääkonttori on arkkitehtuuriltaan ainutlaatuinen. Se näyttää ylösalaisin käännetyltä pyramidilta. Sen suunnittelivat Š. Svetko, Š. Ďurkovič ja B. Kissling. Slovakian radion konserttisalissa sijaitsee yksi Slovakian suurimmista uruista.


title: Slovakian radio

text: Slovakian radiolla on tällä hetkellä kuusi radioasemaa:


title: Slovakian sosialistinen tasavalta

text: Slovakian sosialistinen tasavalta () oli nykyisen Slovakian virallinen nimi Tšekkoslovakiassa. Se oli olemassa tammikuusta 1969 maaliskuulle 1990.


title: Slovakian sosialistinen tasavalta

text: Prahan kevään jälkeen 1968 Tšekkoslovakiassa suunnitteilla olleet ja tehdyt uudistukset pysäytettiin ja palautettiin. Ainoa poikkeus oli maan muuttaminen liittovaltioksi. Tšekkoslovakian jako Tšekin ja Slovakian sosialistiseen tasavaltaan astui voimaan 1. tammikuuta 1969. Liittovaltio oli vain näennäinen, sillä todellista valtaa piti kommunistinen puolue.


title: Slovakian sosialistinen tasavalta

text: Samettivallankumouksen jälkeen 1990 nimestä pudotettiin termi sosialistinen pois ja Slovakia tunnettiin jatkossa nimellä Slovakian tasavalta, vaikka oli edelleen osa Tšekkoslovakiaa. Vuonna 1993 Slovakiasta tuli itsenäinen tasavalta.


title: Luyten 726-8

text: Luyten 726-8 on Valaskalan tähdistössä 8,73 valovuoden päässä Maasta sijaitseva kaksoistähti ja yksi lähimmistä naapuritähdistä. Toinen komponenteista on tunnettu flare-muuttuja UV Ceti. Tähtien etäisyys toisistaan vaihtelee 2,1 ja 8,8 astronomisen yksikön välillä.


title: Alahärmän vaakuna

text: Alahärmän vaakunan heraldinen selitys on "hopeakentässä painanteisen pilvikoron rajoittama musta tyviö, jonka yläpuolella musta, punavaruksinen karhunpää". Vaakunan karhu on peräisin kunnan emäpitäjä Isonkyrön pitäjänsinetistä ja sen pilvikoro viittaa kytösavuihin.


title: Alahärmän vaakuna

text: Vaakunan suunnitteli Toivo Vuorela ja se vahvistettiin 10. tammikuuta 1958. Alahärmän liityttyä osaksi Kauhavaa, sen vaakuna jäi epäviralliseksi kotiseutuvaakunaksi, jota Alahärmän asukkaiden toivottiin käyttävän paikallisessa toiminnassaan.


title: Mike Vaughn

text: Michael "Mike" Vaughn on yhdysvaltalainen ääninäyttelijä, joka tuli tunnetuksi Hämähäkkimiehen ääniroolista videopelissä .


title: Mike Vaughn

text: Vaughn aloitti näyttelemisen teatterissa, josta hän siirtyi esiintymään mainoksiin ja lyhytelokuviin. Enimmäkseen Vaughn on tehnyt töitä ääninäyttelijänä muun muassa mainoksissa, dokumenteissa, puhelinvastaajissa ja videopeleissä. Hänen ensimmäinen videopelirooli oli issa ollessaan Talk Radioon soittanut henkilö.


title: Theodor Homén

text: Viktor Theodor Homén (3. heinäkuuta 1858 Pieksämäki – 10. huhtikuuta 1923 Helsinki) oli sovelletun fysiikan professori ja kansanedustaja. Homén valittiin kansanedustajaksi eduskuntaan nuorsuomalaisista ajaksi 1.8.1908–1.2.1914 ja Kokoomuksesta 1.4.1919–4.9.1922. Homén oli myös pappissäädyn jäsen säätyvaltiopäivillä 1905–1906.


title: Theodor Homén

text: Homén syntyi kirkkoherra Johan Fredrik Homénin ja Gustava Elisabeth o.s. Peranderin poikana. Hänestä tuli ylioppilas 1876 ja hän jatkoi opintojaan saaden filosofian kandidaatin arvon vuonna 1881. Vuosina 1881–1882 Homén opiskeli matematiikkaa ja fysiikkaa Tukholmassa. Filosofian lisensiaatiksi hän tuli 1884 ja tohtoriksi 1886. Samana vuonna hänet nimitettiin fysiikan dosentiksi. Homén valittiin J. A. Pippingsköldin sovelletun fysiikan professorin virkaan vuonna 1898.


title: Theodor Homén

text: Homén oli sortokaudella kenraalikuvernööri Bobrikovin harjoittamaa politiikkaa vastustavan kagaali-järjestön jäsen. Hän kirjoitti maanalaiseen lentolehtiseen "Vapaat Sanat" ja "Vapaita sanoja" artikkeleita, jotka hän myöhemmin vuonna 1906 julkaisi kirjassaan "Passiivinen vastarinta. Poliittisia kirjoituksia 1899–1904".


title: Theodor Homén

text: Homén kirjoitti nimimerkillä "Isänmaan ystävä" 20. syyskuuta 1900 aiheesta Passiivinen vastarinta:


title: Theodor Homén

text: "1) Johdonmukaisesti kieltäydytään myötävaikuttamasta mihinkään vahvemman puolelta tapahtuvaan laittomaan tai väkivaltaiseen tekoon;"


title: Theodor Homén

text: "2) että näitä väkivallan määräyksiä ei totella eikä noudateta, sekä ettei yhdessäkään ainoassa kohdassa edistetä, vaan päinvastoin kaikilla luvallisilla keinoilla vaikeutetaan niiden tuumien toteuttamista, joita vastaan passiivinen vastarinta tähdätään; ja"


title: Theodor Homén

text: "3) ettei milloinkaan tunnusteta toimeenpantua väkivaltajärjestelmää lailliseksi."


title: Theodor Homén

text: Homén vangittiin heinäkuussa 1904. Hänet vietiin Pietariin Špalernajan tutkintavankilaan ja myöhemmin karkotettiin Novgorodiin. Suomeen hän palasi helmikuussa 1905, kun kaikki karkotetut saivat luvan palata.


title: Theodor Homén

text: Hän oli Suomen matkailijayhdistyksen sihteeri 1891–1895, varapuheenjohtaja 1896–1906 ja puheenjohtaja 1907–1923.


title: Theodor Homén

text: Vuonna 1921 Homén vihittiin Martta Katarina Hedlundin kanssa.


title: Theodor Homén

text: Suomen Tiedeseura jakaa joka vuosi Theodor Homénin palkinnon, joka toinen vuosi fysiikassa ja joka toinen vuosi kotimaan historiassa


title: N-metyylipyrrolidoni

text: "N"-metyylipyrrolidoni eli NMP (CHNO) on rengasrakenteinen amidi. Ainetta käytetään muun muassa liuottimena. Huoneenlämpötilassa aine on vesiliukoinen neste. "N"-metyylipyrrolidoni on heikko emäs.


title: N-metyylipyrrolidoni

text: "N"-metyylipyrrolidonia voidaan valmistaa gammabutyrolaktonista ja erilaisista metyyliamiineista. Yksi tyypillisin tapa on syntetisoida "N"-metyylipyrrolidonia 280 °C:n lämpötilassa gamma-butyrolaktonista ja monometyyliamiinista. Reaktion tuotto on hyvä, jopa yli 90 %. Monometyyliamiinin lisäksi voidaan käyttää myös dimetyyli- ja trimetyyliamiineja.


title: N-metyylipyrrolidoni

text: Hiilivedyt liukenevat "N"-metyylipyrrolidoniin erittäin hyvin. Tämän vuoksi ainetta käytetään erottamaan puhtaita hiilivetyjä tislauksella.


title: N-metyylipyrrolidoni

text: "N"-metyylipyrrolidoni reagoi monien happamien kaasujen kuten vetysulfidin, karbonyylisulfidin ja hiilidioksidin kanssa. Ainetta voidaan käyttää näiden kemiallisissa prosesseissa sivutuotteina muodostuvien kaasujen poistamiseen johtamalla niitä "N"-metyylipyrrolidonin, veden ja alkoholin seokseen.


title: N-metyylipyrrolidoni

text: Lisäksi ainetta käytetään liuottimena maaleissa, maalinpoistoon käytettävissä aineissa ja muissa puhdistusaineissa. "N"-metyylipyrrolidoni on korvannut liuottimena ympäristölle haitallisemmat klooratut yhdisteet kuten dikloorimetaanin.


title: N-metyylipyrrolidoni

text: Kemianteollisuudessa "N"-metyylipyrrolidonia käytetään myös valmistettaessa lääkkeitä, polymeerejä ja maataloudessa käytettäviä kasvinsuojeluaineita.


title: N-metyylipyrrolidoni

text: "N"-metyylipyrrolidonin on todettu aiheuttavan hengitettynä päänsärkyä ja iholle joutuessaan iho-oireita kuten ihottumaa.


title: Palander–Suolahti

text: Palander (suomennettuna Suolahti) on huomattava suomalainen sivistyssuku, jonka riveistä on noussut lukuisia professoreita sekä yhteiskunnallisia ja kulttuurillisia vaikuttajia.


title: Palander–Suolahti

text: Suvun kantaisä on Hämeenkyröstä lähtöisin ollut Keuruun ensimmäinen kirkkoherra Axelius Theodorici, joka hukkui Tarhianjärveen vuonna 1646. Hänen jälkeläisensä asettuivat asumaan Keuruun Suolahden kylään (Keuruun kirkonkylä), mistä johtuen hänen lapsenlapsensa ottivat käyttöön latinankielisen sukunimen Palander (lat. "palus" ’suo’). Suvussa oli 1800-luvulle saakka runsaasti pappeja. Hämeenlinnan lyseon lehtori Edvard Wilhelm Palander ja hänen poikansa suomensivat vuonna 1906 sukunimensä Suolahdeksi. Kolmesta pojasta kahdesta tuli professoreita ja yhdestä kenraali, ja myös näiden jälkeläiset nousivat huomattaviin yhteiskunnallisiin asemiin. Lisäksi Suolahden suku kytkeytyy avioliittojen kautta useisiin muihin sivistyssukuihin.Suomessa on myös toinen Palander-suku, jonka kantaisä on vuonna 1742 kuollut Ruotsin armeijan kapteeni Johan Palander. Tähän sukuun ovat kuuluneet muun muassa kirjakauppias, lehdenkustantaja Otto Palander (1825–1902) ja hänen poikansa opettaja, säveltäjä Elis Palander (1878–1930) ja kanteleensoittaja, laulaja Olli Suolahti (alkuaan "Palander", 1885–1952) sekä suvun Ruotsiin asettuneeseen haaraan A. E. Nordenskiöldin Koillisväylän-purjehduksen kapteenina tunnettu Louis Palander (1842–1920), joka aateloituna vuonna 1880 otti käyttöön nimen "Palander af Vega".


title: Pilvi Torsti

text: Pilvi Tuulia Torsti (s. 6. tammikuuta 1976 Imatra) on suomalainen kansanedustaja, historiantutkija ja valtiotieteiden tohtori (2004). Hän toimi opetusministeri Krista Kiurun valtiosihteerinä vuosina 2013–2015 ja Työministeri Lauri Ihalaisen erityisavustajana elokuusta 2011 kesäkuuhun 2013. Eduskuntaan hän nousi kesäkuussa 2017 Helsingin apulaispormestariksi siirtyneen Nasima Razmyarin tilalle.


title: Pilvi Torsti

text: Torsti kävi koulunsa Hollolassa ja Lammilla lukion ensimmäiseen vuoteen asti. Suomen Kulttuurirahaston stipendin avulla hän jatkoi opintojaan Italiassa United World College of the Adriaticissa, jossa hän suoritti International Baccalaureate -tutkinnon vuonna 1995. Vuonna 1997 Torsti valmistui humanististen tieteiden kandidaatiksi Jyväskylän yliopistosta. Tutkintoon sisältyi yleisen historian opintoja Helsingin yliopistossa sekä journalistiikan opintoja Jyväskylän yliopistossa. Vuonna 2000 Torsti valmistui filosofian maisteriksi Helsingin yliopistosta pääaineenaan yleinen historia ja sivuaineinaan journalistiikka ja valtio-oppi.


title: Pilvi Torsti

text: Vuonna 2004 Torsti väitteli valtiotieteiden tohtoriksi poliittisesta historiasta Helsingin yliopistossa. Tutkimuksessaan Torsti on perehtynyt historian käyttöön, historiapolitiikkaan sekä entisen Jugoslavian alueeseen. Vuosina 2008–2012 hän toimi Historiatietoisuus Suomessa –tutkimushankkeen johtajana Helsingin yliopistossa.


title: Pilvi Torsti

text: Vuosina 2005–2006 Torsti työskenteli projektipäällikkönä Bosnia ja Hertsegovinassa toteutetussa koulutushankkeessa, jonka tuloksena Mostarin kaupunkiin perustettiin vuonna 2006 United World College -lukio. Torsti on tehnyt vapaaehtoistyötä myös Suomessa, Kroatiassa ja Sloveniassa, Saksassa ja Nepalissa. Lisäksi hän on julkaissut matkakirjallisuutta sekä työskennellyt toimittajana ja erilaisissa kansalaisjärjestöissä. Torsti on kirjoittanut Like kustannuksen Sankarimatkailija -sarjaan kolme matkaopasta Balkanin alueelta ja toiminut useiden suomalaisten tiedotusvälineiden reportterina alueella. Suomessa hän on työskennellyt myös muun muassa Ylioppilaslehdessä ja A-Studiossa.


title: Pilvi Torsti

text: Torsti on aktiivisesti mukana SDP:n poliittisessa toiminnassa ja hänet valittiin Helsingin kaupunginvaltuustoon vuoden 2012 kunnallisvaaleissa. Torsti oli ehdolla myös vuoden 2009 eurovaaleissa, joissa sai 8706 ääntä eikä tullut valituksi. Vuonna 2015 Torsti oli ehdolla eduskuntavaaleissa ja sai yhteensä 3 451 ääntä, mikä riitti ensimmäiseen varasijaan. Eduskuntaan hän nousi 9.6.2017, kun Nasima Razmyar siirtyi Helsingin apulaispormestariksi ja erosi eduskunnasta.


title: Pilvi Torsti

text: Torsti asuu Helsingissä. Hän on naimisissa ja hänellä on kolme lasta.


title: Alppihiihdon maailmanmestaruuskilpailut 1931

text: Alppihiihdon maailmanmestaruuskilpailut järjestettiin vuonna 1931 ensimmäisen kerran. Kilpailut käytiin Sveitsin Mürrenissä 19.–23. helmikuuta. Kilpailulajeina olivat syöksylasku ja pujottelu sekä epävirallisena lajina alppiyhdistetty.


text: Isäntämaa


text: Alppiyhdistettyä ei ole laskettu viralliseen mitalitaulukkoon.


title: Eurajoen vaakuna

text: Eurajoen kunnanvaakuna on Eurajoen kunnan tunnus, jonka kuunari-aihe viittaa rannikkopitäjän merenkulkuun. Vaakunan selitys on ”sinisessä kentässä kultainen, kolmimastoinen kuunarilaiva.” Vaakunan on suunnitellut Heikki Hermonen, ja se vahvistettiin alun perin Luvian kunnanvaakunaksi 15. helmikuuta 1954. Vaakunasta tuli Eurajoen tunnus, kun Luvia ja Eurajoki yhdistyivät 2017.


title: Eurajoen vaakuna

text: Alkuperäinen Eurajoelle 26. tammikuuta 1950 vahvistettu vaakuna on saanut aiheensa kunnan historiasta ja sijainnista. Vaakunan nahkiainen ja rapu ovat peräisin vanhasta seurakunnan sinetistä. Muuri viittaa Eurajoella sijainneeseen keskiaikaiseen Liinmaan linnaan, ja aaltokoro kunnan halki virtaavaan Eurajokeen. Vaakunan suunnitteli Gustaf von Numers, ja sen selitys on ”kultakentässä punainen, kilven toisesta reunasta toiseen ulottuva, sakarainen, alapuolella aaltokoron rajoittama muuri, josta nousee musta rapu pidellen saksissansa sinistä nahkiaista”. Vaakuna jäi epäviralliseksi kotiseutuvaakunaksi, kun Luvia liittyi Eurajokeen.


title: Bratislavan kaupunginmuseo

text: Bratislavan kaupunginmuseo () on museo Bratislavassa, Slovakiassa. Sen keskusmuseo sijaitsee vanhassakaupungissa lähellä keskusaukiota vanhassa kaupungintalossa.


title: Bratislavan kaupunginmuseo

text: Bratislavan kunnanmuseo perustettiin vuonna 1868 ja se järjesti ensimmäisen näyttelynsä 1872. Museo tähtää Bratislavan kaupungin historian säilyttämiseen. Museon kokoelmat edustavat arkeologisia löydöksiä, käsityöläisten perintöä, viininviljelyä, kulttuurista ja sosiaalista elämää, etnologiaa, farmasian historiaa sekä numismatiikkaa.


title: Bratislavan kaupunginmuseo

text: Kaupunginmuseoon kuuluu 11 erillistä museota ja historiallista rakennusta:


title: Nurkkilanpyöli

text: Nurkkilanpyöli () on kylä Salossa, entisen Halikon kunnan alueella Vaskiolla. Se sijaitsee Kuusjoen varrella Mustakrotin, Kukkulamäen ja Kuusjoen rajaamalla alueella siinä kohdassa, missä silta ylittää Kuusjoen.


title: Nurkkilanpyöli

text: Nurkkilanpyöli on asutettu myöhään. Uuden ajan alussa siellä ei ollut minkäänlaista asutusta. Nurkkilanpyölin syrjäalue on kuulunut Erik Flemingille 1500-luvulla, mistä se on myöhemmin siirtynyt Wiurilan kartanon omistukseen. Vuoden 1784 kartassa kylässä on ollut yksi talo, muttei mitään viljelystä. 1800-luvulle tultaessa myös Nurkkilanpyölissä alettiin viljellä maata. Syrjäiseen kylään kulki tie Vaskion Lempilän kautta. Kylän ainoat tilat Nurkkila ja Palttala itsenäistyivät Wiurilasta 1911 ja Nurkkilasta muodostettiin kyläalueen kantatila. Kuusjoen ylittävä silta ja rakennettu tie yhdisti Nurkkilanpyölin Latalaan ja Salaisiin vuonna 1937.


title: Nurkkilanpyöli

text: Nurkkilanpyöli sijaitsee metsien peittämien Ketomäen ja Kukkulamäen välisessä laaksossa, joka laskeutuu syväuomaiseen Kuusjokeen. Laakso on kyynnetty pelloiksi ja joen reunat ovat niittyä. Kylän eteläosassa virtaa Mustakrotti niminen puro. Nurkkilanpyölin vieressä sijaitsee Yttelän kylään kuuluva Sampaan alue, jonka asutus on varsin lähellä Nurkkilaa.


title: Superman: Shadow of Apokolips

text: Superman: Shadow of Apokolips on vuoden 2002 syyskuussa julkaistu videopeli, joka perustuu löyhästi televisiosarjaan Teräsmies. Pelin julkaisi Atari PlayStation 2:lle ja Nintendo GameCubelle.


title: Superman: Shadow of Apokolips

text: Darkseid tekee yhteistyötä Lex Luthorin kanssa, joka antaa Luthorin haltuun robottiarmeijan. Hän käskee heitä hyökkäämään Metropolisiin ja ympäri maailmaa, sekä tuhoamaan Teräsmiehen.


title: Superman: Shadow of Apokolips

text: Pelissä pelaaja seikkailee Teräsmiehellä 14 tason verran tarkoituksenaan tuhota robotit, sekä useita muita vastaan tulevia rikollisia, kuten Livewire, Parasiitti ja Metallo. Teräsmiehellä on käytössään supervoimista jääpuhallus, röntgenkatse, laserkatse ja vahvuus.


title: Perhon vaakuna

text: Perhon kunnanvaakuna on saanut aiheensa Perhon kunnan nimestä ja on siten niin sanottu puhuva vaakuna. Perhosen yläpuolella oleva naularisti viittaa Johan Ludvig Runebergin runoon ””.


title: Perhon vaakuna

text: Vaakunan on suunnitellut Gustaf von Numers, ja se vahvistettiin käyttöön 6. maaliskuuta 1953. Vaakunan selitys on ”mustassa kentässä kultainen perhonen, jonka yläpuolella saatteena hopeinen naularisti”.


title: Latala

text: Latala on kylä Salon luoteisosassa Vaskiolla Turilantien ja Kuusjoen varrella. Kylä sijaitsee syrjässä entisten Halikon ja Kuusjoen kuntien rajalla. Latalan naapurikyliä ovat Voitilanpyöli, Nurkkilanpyöli ja Turila.


title: Latala

text: Latala on ollut Joensuun kartanon rälssitila, josta ensimmäinen maininta on 1600-luvun alusta. Kylä kuului kartanolle aina 1920-luvulle saakka, jolloin se itsenäistyi Uuslatalan ja Päivölän tiloiksi. Myöhemmin kylään on vielä lohkottu Kuuselan tila.


title: Latala

text: Latalan kylän asutus sijaitsee Turilantien varrella. Kylän eteläosa Turilantien ja Kuusjoen välillä on viljelymaisemaa, joka laskeutuu kylän rajajokena olevan Kuusjoen syvään niittyiseen uomaan. Pohjoisessa on metsämaata, jonka useat ojat yhdistyvät suureen Kakkossuohon. Metsien keskellä on Sorniityn peltoaukea.


title: Ihmissusi Pariisissa

text:
Ihmissusi Pariisissa ("An American Werewolf in Paris") on yhdysvaltalainen ihmissusielokuva vuodelta 1997. Elokuvan ohjasi Anthony Waller ja sen käsikirjoittivat Tim Burns, Tom Stern ja Waller. Pääosissa elokuvassa ovat Tom Everett Scott, Julie Delpy, Vince Vieluf, Phil Buckman, Julie Bowen ja Pierre Cosso.
Elokuva on yleisrakenteeltaan jatkoa elokuvalle Ihmissusi Lontoossa. Alkuosan jälkeen elokuvan tapahtumat alkavat Pariisin Eiffel-tornissa, jossa kolme yhdysvaltalaista turistia suunnittelevat benji-hyppyä. He huomaavat itsemurha-aikeissa olevan tytön ja heidän onnistuu estää itsemurha hyppyynsä tarkoitetun köyden avulla. Yksi nuorista ihastuu tyttöön ja pyytää tyttöä viettämään iltaa kanssaan. Pian tapahtumat saavat oudon käänteen ja todelliset taustat alkavat tulla esiin.
Elokuvassa on etenkin alkupuolella komediallisia aineksia, jotka jäävät sivuun palatakseen osittain loppuratkaisussa. Ihmissudet on toteutettu pääosin tietokonetekniikalla. Ihmissusitaruston perinteiset piirteet ovat elokuvassa hyvin erotettavissa.


title: Batman: Rise of Sin Tzu

text: Batman: Rise of Sin Tzu on Ubisoft Montrealin kehittämä ja Ubisoftin julkaisema toimintapeli, joka perustuu DC Comicsin supersankariin Batmaniin ja televisiosarjaan "The New Batman Adventures". Peli julkaistiin vuonna 2003 Xboxille, PlayStation 2:lle, Game Boy Advancelle ja Nintendo GameCubelle.


title: Batman: Rise of Sin Tzu

text: Batmanilla on käytössään kaikki vyössään olevan vempaimet, sekä useita kamppailu- ja taisteluliikkeitä.


title: Batman: Rise of Sin Tzu

text: Batman kohtaa uuden rikollisen Sin Tzun, joka muuttaa Gotham Cityn pahaan kriisiin. Apunaan Batmanilla on Robin, Nightwing ja Batgirl, joiden avulla hänen on taisteltava erilaisissa paikoissa pitkin Gothamia etsiäkseen Sin Tzuta. Matkalla Batman kohtaa omia tuttuja vihollisiaan, kuten Banen, Savinaaman ja Linnunpelättimen.


title: Siperianleppälintu

text: Siperianleppälintu ("Adelura erythronota") on aasialainen varpuslintu.


title: Siperianleppälintu

text: Linnun pituus on noin 16 cm, siipien kärkiväli 25,5–27 cm ja paino keskimäärin noin 18 g. Kooltaan siperianleppälintu on hiukan leppälintua suurempi. Juhlapukuinen koiras muistuttaa koirasleppälintua, mutta sen päälaki on harmaa, naamari tummanharmaa ja kapeampi, ja siipien yläpeitinhöyhenistä muodostuu kaksi valkoista siipijuovaa. Naaras ja nuori lintu ovat ruskehtavaselkäisiä, vatsapuolelta harmaanpunertavia, ja niiltä puuttuvat selkeät siipijuovat. Kaikissa puvuissa hyvä tuntomerkki on ruosteenpunainen pyrstö, jota lintu nostelee ylösalas, toisin kuin pyrstöään värisyttävä leppälintu.


title: Siperianleppälintu

text: Siperianleppälintu elää Etelä-Siperiassa, Tienšan-vuoristossa, Altain alueella ja siitä itään Luoteis-Mongoliaan. Sen elinympäristön ala on 1–10 miljoonaa neliökilometriä. Laji on muuttolintu, joka talvehtii Afganistanissa, Turkmenistanissa, Pakistanissa ja Himalajan länsiosissa.


title: Siperianleppälintu

text: Siperianleppälintu asuu vuoristossa kuusen kasvualueen rajoille noin 5 400 metrin korkeudelle saakka. Se suosii kuivien rinteiden harvakasvuisia metsiä ja korkeakasvuisia pensaikkoja, ja välttelee tiheäkasvuisia sulkeutuneita metsiä ja matalia pensaikkoja. Talveksi se laskeutuu alarinteiden jokilaaksoihin ja puutarhoihin.


title: Siperianleppälintu

text: Siperianleppälintunaaras rakentaa pesän maahan pensaan, mättään tai kiven suojaan. Se munii tavallisesti neljä tai viisi munaa, joita se hautoo 14–16 päivää. Molemmat emot ruokkivat poikasia, jotka lähtevät pesästä 16–18 päivän ikäisinä. Pesii usein kahdesti kesän aikana, joskus jopa kolmasti.


title: Siperianleppälintu

text: Siperianleppälinnun ravintoa ovat hyönteiset ja muut pienet selkärangattomat suurimman osan vuotta, talvella marjat ja hedelmät.


title: Léon Olphe-Galliard

text: Victor Aimé Léon Olphe-Galliard (27. lokakuuta 1825 Lyon Ranska – 2. helmikuuta 1893 Hendaye) oli ranskalainen lintutieteilijä.


title: Léon Olphe-Galliard

text: Olphe-Galliard julkaisi luettelon Lyonin alueen linnuista "Catalogue des oiseaux des environs de Lyon" 1891.


title: Léon Olphe-Galliard

text: Hän nimesi sepelleppälinnun ("Phoenicurus moussieri") 1852.


title: Lohtajan vaakuna

text: Lohtajan kunnanvaakuna on saanut aiheensa kunnan vanhasta sinetistä ja sijainnista. Pitäjän vanhassa sinetissä oli kuvattuna masuuni, ja aaltokoroinen kärki viittaa kunnan sijaintiin Pohjanlahden rannikolla.


title: Lohtajan vaakuna

text: Vaakunan on suunnitellut Gustaf von Numers, ja se vahvistettiin käyttöön 17. toukokuuta 1951. Vaakunan selitys on ”sinisessä kentässä aaltokoroinen hopeakärki, jossa punainen, puna-kultaliekkinen masuuni”. Vaakuna muuttui epäviralliseksi kotiseutuvaakunaksi 2009 Lohtajan liityttyä osaksi Kokkolan kaupunkia.


title: Yhteisöllinen kiusaaminen

text: Yhteisöllinen kiusaaminen on yksi kiusaamisen vakavimmista muodoista. Yhteisöllisessä kiusaamisessa kiusaaja on muun yhteisön mielestä viaton uhri, kun taas kiusattua pidetään yleensä sairaana, siis perustavasti kyvyttömänä noudattamaan normeja. Kiusaaja pystyy alistamaan toisia, koska yhteisön normit ovat sokeita alistamiselle. Yhteisö uskoo, että se on virheetön eikä se tarvitse keinoja estää niinkin äärimmäisiä ongelmia. Kiusaajan epäsosiaalisuus voi siis olla myös yhteisön tuote ja yhteisön epärationaalisuuden tuote.


title: Pälli

text: Pälli voi tarkoittaa ainakin seuraavia:


title: Hännätöntanrekki

text: Hännätöntanrekki eli isotanrekki ("Tenrec ecaudatus") on madagaskarilainen tanrekkien heimoon ("Tenrecidae") kuuluva nisäkäs. Se on "Tenrec"-suvun ainoa laji.


title: Hännätöntanrekki

text: Hännätöntanrekki elää alkuperäisenä lajina Madagaskarilla, jossa se on hyvin yleinen. Sitä on siirretty myös Komoreille, Maskareenien Réunionille ja Mauritiukselle sekä Seychelleille. Siirtoistutusten alkuperäisenä syynä on ollut saada tanrekeista ruokaa kasviplantaasien työntekijöille.


title: Hännätöntanrekki

text: Hännätöntanrekki on vaatimattoman näköinen 26-39 cm pitkä eläin, jolla on lyhyt, 1–1,5 cm:n mittainen häntä. Urokset ovat naaraita suurempia ja ne voivat kasvaa noin 1,5 kg painaviksi. Hännätöntanrekin turkissa on sekä karvoja että kovia piikkejä.


title: Hännätöntanrekki

text: Naaras synnyttää 58–64 vuorokauden kantoajan jälkeen 16–32 poikasta. Imetysaika kestää 25–30 vuorokautta, minkä jälkeen on yleensä vielä 12–16 poikasta elossa.


title: Toholammin vaakuna

text: Toholammin kunnanvaakuna on puhuva vaakuna. Vanha murresana ”totto” tarkoittaa vartiotulta, ja vaakuna kuvaa vartiotulien ketjua.


title: Toholammin vaakuna

text: Vaakunan on suunnitellut Gustaf von Numers, ja se vahvistettiin käyttöön 28. toukokuuta 1952. Vaakunan selitys on ”hopeakentässä alainen, musta, yläpuoleltaan oksakoroinen polviorsi; kustakin sakarasta nousee punainen tulenlieska”.


title: Anna Maria Perez de Taglé

text: Anna Maria Francesca Enriquez Perez de Taglé (s. 23. joulukuuta 1990 San Francisco, Kalifornia) on flippiiniläis-yhdysvaltalainen teininäyttelijä, laulaja ja malli. Hän on tullut tutuksi muun muassa elokuvasta Camp Rock, jossa hän näytteli Ellaa sekä tv-sarjasta Hannah Montana, jossa näytteli Miley Stewartin kiusaajaa Ashley Dewittiä. Hän myös näyttelee uudessa Fame-elokuvassa.


title: Sepelleppälintu

text: Sepelleppälintu ("Phoenicurus moussieri") on Luoteis-Afrikassa elävä varpuslintu.


title: Sepelleppälintu

text: Linnun pituus on noin 12 cm, siipien kärkiväli 18,5–20,5 cm ja paino keskimäärin noin 15 g. Kooltaan sepelleppälintu on hiukan leppälintua pienempi. Juhlapukuinen koiras on alapuolelta ruosteenpunainen, selkäpuolelta tummanruskea tai musta, sen päälaki ja posket ovat mustat, siivellä on suuri valkoinen laikku ja valkoinen silmäkulmanjuova levenee korvien takana laikuksi. Naaras ja nuori lintu ovat ruskehtavaselkäisiä, vatsapuolelta punertavia, ja vain nuorella koiraalla on siivellä valkoinen kuvio. Kaikissa puvuissa hyvä tuntomerkki on ruosteenpunainen pyrstö, jonka keskimmäiset sulat ovat mustia. Se värisyttelee pyrstöään kuten leppälintu.


title: Sepelleppälintu

text: Sepelleppälintu elää Luoteis-Afrikassa Marokossa, Algeriassa ja Tunisiassa. Pesimähavainto on myös Libyasta. Sen elinympäristön ala on noin 400 000 neliökilometriä. Laji on enimmäkseen paikkalintu, joka voi muuttaa talveksi lyhyen matkaa vuorten juurille ja alaville maille.


title: Sepelleppälintu

text: Sepelleppälintu asuu sekä vuoriston että alavien maiden kuivilla, kivikkoisilla pensaikko-ja metsäalueilla, Atlasvuorilla kolmen kilometrin korkeudelle saakka. Talveksi se laskeutuu alavien maiden laaksoihin ja pensaikkoihin.


title: Sepelleppälintu

text: Sepelleppälintu rakentaa pesänsä maahan pensaan, mättään tai kiven suojaan, joskus puun tai muurin rakoseen. Naaras munii tavallisesti neljä tai viisi munaa, keskimäärin 4,2. Molemmat emot ruokkivat poikasia. Laji voi joskus pesiä kahdesti kesän aikana.


title: Sepelleppälintu

text: Sepelleppälinnun ravintoa ovat hyönteiset ja muut pienet selkärangattomat eläimet.


title: Batman: The Animated Series (videopeli)

text: Batman: The Animated Series on marraskuussa 1993 julkaistu tasohyppely, joka perustuu DC Comicsin supersankariin Batmaniin ja samannimiseen televisiosarjaan "Batman". Pelin julkaisi ja kehitti Konami Game Boylle.


title: Batman: The Animated Series (videopeli)

text: Pelissä seikkaillaan Batmanilla viiden tason verran, joissa ovat vastassa Jokeri, Linnunpelätin, Pakkasherra, Kissanainen, Myrkkymuratti, Arvuuttaja ja Pingviini. Pelin aikana pelaaja voi pelata myös Robinilla muutamassa kentässä.


title: Tiikeripussikissa

text: Tiikeripussikissa ("Dasyurus maculatus") on pussieläimiin kuuluva nisäkäslaji. Tiikeripussikissat elävät Pohjois- ja Itä-Australian sade- ja eukalyptusmetsissä, lisäksi niitä tavataan myös Tasmaniassa.


title: Tiikeripussikissa

text: Tiikeripussikissa painaa 2–3 kiloa, sen ruumis on 40–47 senttiä pitkä ja häntä 34–50 senttiä pitkä. Sen väritys vaihtelee tummanruskeasta vaaleanruskeaan ja sen kehoa ja häntää peittävät valkoiset täplät. Tiikeripussikissan ravintoa ovat pikkunisäkkäät, linnut ja hyönteiset. Eläimen lisääntymisaika on touko-elokuussa, Australian talven aikana. Kantoaika kestää 21 päivää ja pesueessa on enintään viisi poikasta. Poikaset vieroitetaan neljän ja puolen kuukauden ikäisinä ja ne saavuttavat sukukypsyyden ensimmäisen elinvuotensa lopussa.


title: Tiikeripussikissa

text: IUCN on listannut tiikeripussikissan uhanalaisuusluokitukseltaan silmälläpidettäväksi lajiksi. Australian ympäristövirasto luokittelee lisäksi sen pohjoisen alalajin erittäin uhanalaiseksi. Tiikeripussikissan suurimpia uhkia ovat elinympäristön tuhoutuminen ja kilpailu kettujen sekä kissojen kanssa. On myös mahdollista että ketut ja kissat syövät tiikeripussikissoja.


title: Virius Lupus

text: Virius Lupus (200-luku) oli arvostettu roomalainen senaattori 200-luvun lopulla. Hän oli kotoisin ansioituneesta Viriusten suvusta, joka nousi keisari Aurelianuksen aikana merkittävimpien sukujen joukkoon. Todennäköisesti hän oli "consul suffectus" jossakin vaiheessa. Myöhemmin hän oli Arabian provinssin maaherra roomalaisten vallattua Palmyran vuonna 272. Tämän jälkeen hän toimi myös Syria Coelen maaherrana, mahdollisesti vielä Aurelianuksen aikana. Kun Sol Invictukselle pyhitetty temppeli vihittiin käyttöön Roomassa 25. joulukuuta 275, Lupus nimitettiin kultin asioita hoitavan pappiskollegion ("pontifices dei Solis") jäseneksi. Vuonna 278 hän oli konsulina yhdessä keisari Probuksen kanssa. Samana vuonna hän toimi myös Rooman kaupunginprefektinä ("praefectus urbi").


title: Virius Lupus

text: Hän saattoi olla vuoden 232 konsulin Lucius Virius Lupuksen poika.


title: Jäähdyspohja

text: Jäähdyspohja tai joskus myös Jähdyspohja on kylä Virtain kaupungissa Pohjois-Pirkanmaalla. Jäähdyspohjaan kuuluu useita kyläkuntia: Nuuttikylä, Jäähdyskylä, Leveelahti sekä Paavolanperä. Ympärivuotisia asukkaita Jäähdyspohjassa on kolmisen sataa. Jäähdyspohjassa sijaitsevat Torisevan-järvet: Alainen, Keskinen ja Yläinen Toriseva.


title: Jäähdyspohja

text: Jäähdyspohjassa sijaitsi aikoinaan Virtain vanhainkoti, joka paloi vuonna 1979. Sen paikalle on myöhemmin pystytetty muistomerkki.


title: EFPTA

text: EFPTA (European Federation of Psychology Teachers' Associations) on Euroopan Psykologian Opettajien Yhdistysten Liitto. Sen tarkoituksena on tukea psykologian opettajia ja psykologian opetusta erityisesti toisella asteella. Yhdistys perustettiin 28.3.2004 ja siihen kuuluu tällä hetkellä 11 jäsentä/yhdistystä.


title: EFPTA

text: Liitto järjestää kaksi kertaa vuodessa seminaareja tai kongresseja eri puolilla Eurooppaa. Lisäksi toiminnasta kerrotaan kotisivun ja kaksi kertaa vuodessa ilmestyvän jäsenlehden välityksellä.


title: Elämänkaaripsykologia

text: Elämänkaaripsykologia on kehityspsykologian alaan kuuluva psykologian osa-alue, jossa tutkitaan, miten elämänkaaren eri tapahtumat vaikuttavat ihmisen kehitykseen. Ihmisen kehityksen ajatellaan jatkuvan koko elämän ajan ja ihmisen varhaisempi kehitys heijastuu myöhempään kehitykseen. Ihminen ohjaa aktiivisesti kehitystään, mutta ympäristö, ja toisaalta biologiset tekijät, asettavat kehitykselle mahdollisuuksia ja rajoituksia.


title: Type 100

text: Type 100 on Keisarillisen Japanin armeijan vuonna 1939 kehittämä konepistooli, jota käytettiin toisessa maailmansodassa vuosina 1942–1945. Lukon kehys oli valmistettu raudasta ja piipun vaippa on rei’itetty. Piipun suussa on suujarru. Ase käytti 8mm Nambu-pistoolinpatruunaa ja se oli varustettu eteenpäin kaareutuvalla tankolippaalla, johon mahtui 30 patruunaa. Sen tulinopeus on 450 lks/min. Aseesta oli kaksi versiota. Kokurassa sijaitsevan valtion asevarikon valmistama kiinteätukinen ja Nagoyassa valmistettu, taittuvatukinen versio.


title: Type 100

text: Japanin keisarillinen armeija hyväksyi konepistoolit hyvin hitaasti. Tyyppi 100/40 otettiin käyttöön vasta vuonna 1940. Armeija oli vanhoihin perinteisiin vedoten vaatinut että kaikkiin aseisiin voitiin kiinnittää pistin, joten tyyppi 100/40 oli varustettu piipun alle sijoitetulla pistimen kiinnitysputkella. Tyyppi 100/40 osoittautui monin kohdin epäonnistuneeksi. Syitä oli muun muassa runsaat toimintahäiriöt sekä valmistukseen sopimaton monimutkainen rakenne. Niitä valmistettiinkin vain noin 10 000 kappaletta. Vuonna 1944 otettiinkin käyttöön paranneltu 100/44 versio. Tämä ase oli helpompi valmistaa, sillä mahdollisimman monet osat valmistettiin hitsaamalla. Lisäksi aseesta poistettiin pistimen kiinnitystanko. Tulinopeus nostettiin samalla lukemiin 800 lks/min.


title: FCC (mittayksikkö)

text: FCC on Yhdysvaltain lääkeinstituutin ("Institute of medicine") laatiman standardin mukainen ruoka-aineiden kemiallisten ainesosien puhtautta ja vaikuttavuutta mittaava yksikkö. FCC tulee sanoista "Food chemical codex" ja viittaa lääkeinstituutin julkaisemaan teokseen, jossa määritellään ruoan kemiallisten ainesosien ominaisuuksia.


title: FCC (mittayksikkö)

text: FCC-yksikkö mittaa aineen suhteellista vaikuttavuutta kehossa. Sen vuoksi yksikköä ei voi suoraan ilmaista aineen määränä (mg). Vaikuttavuus riippuu kemiallisen aineen valmistusmenetelmästä ja on osittain riippumaton sen määrästä.


title: FCC (mittayksikkö)

text: FCC-yksikkö tunnetaan yleisemmin laktoosin pilkkomiseen tarkoitetuista laktaasientsyymituotteista, joita myydään apteekeissa ja on tarkoitettu laktoosi-intoleranssia sairastaville ihmisille.


title: Billy Burke

text: Billy Burke (s. 25. marraskuuta 1966 Bellingham, Washington, Yhdysvallat) on yhdysvaltalainen näyttelijä. Hänet tunnetaan parhaiten "Twilight"-elokuvasarjasta, jossa hän näyttelee Bella Swanin isää Charlieta, sekä Gary Mathesonin roolista televisiosarjassa "24".


title: Billy Burke

text: Burke on esiintynyt monissa televisiosarjoissa kuten "" (jaksossa ”Second Skin”), "Viiden juttu", "Gilmoren tytöt", "Karen Sisco", "Fringe – rajamailla", "Monk" ja "Ratkaisija". Hän esittää etsivä Eric Boxia elokuvassa "Untraceable".


title: Billy Burke

text: Burke on esiintynyt muun muassa elokuvissa "Jane Austen's Mafia!" (1998), "Tappava seitti" (2001) ja "Final Jeopardy" (2001), jossa hän näytteli pääroolia. Vuonna 2007 hän esiintyi sivuroolissa elokuvassa "Rakkauden kahvila". Tilannekomediassa "My Boys" hän esittää Bobbyn Jack-veljeä.


title: Billy Burke

text: Vuonna 2008 Burke esiintyi elokuvassa "Twilight – Houkutus", jossa hän esittää poliisipäällikkö Charlie Swania, Bella Swanin isää. Hän jatkoi roolissaan myös elokuvasarjan myöhemmissä osissa "Twilight – Uusikuu" (2009), "Twilight – Epäilys" (2010), "Twilight – Aamunkoi, osa 1" (2011) ja "Twilight – Aamunkoi, osa 2" (2012).


title: Billy Burke

text: Vuosina 2012–2014 Burke esiintyi NBC-kanavan tieteis-draamasarjassa "Revolution". Hän esitti yhtä sarjan päärooleista, Miles Mathesonia.


title: Popkult

text: Popkult oli Yle Teeman populaarikulttuuria ja sen ilmiöiden taustoja pohtiva 30-minuuttinen keskusteluohjelma. Popkult alkoi kesäkuussa 2008, alussa juontajana oli Hinni Aarninsalo ja myöhemmin Silvia Modig.


title: Popkult

text: Popkult oli vaalikarenssin takia telakalla vuoden 2011 eduskuntavaaleihin asti. Syksyllä 2010 valmistuneet ennen esittämätöntä viisi jaksoa näytetään vaalien jälkeen toukokuun lopusta alkaen. Hyllytettyjen jaksojen aiheet ovat Yleisradio, kreisibailaaminen, vallankumous, retro ja verkostoituminen.


title: Popkult

text: Ohjelman keskeisenä väitteenä oli, että populaarikulttuuri on länsimaissa merkittävämpi arvovaikuttaja kuin kirkko, journalismi tai poliitikot. Esimerkiksi televisiosarja "24:n" vuosina 2001–2005 lähetettyjen jaksojen "Yhdysvaltain ensimmäisen mustan presidentin" David Palmerin roolin on arvioitu ratkaisseen Barack Obaman valinnan Yhdysvaltain presidentiksi vuonna 2008.


title: Popkult

text: Popkultin vakiovieraita olivat promoottori Hanna Backända, kansalainen Rosa Meriläinen, muusikko Karri Miettinen alias Paleface ja käsikirjoittaja Kaisa Pylkkänen.


title: Popkult

text: Syksyn 2010 jaksot näytettiin 13. lokakuuta – 10. marraskuuta. Jaksoissa muun muassa öykkäröivät Duudsonit, jotka pohtivat Marja Hintikan kanssa sikailijoiden ja narsistien viehätystä populaarikulttuurissa. Toisessa jaksossa Rakel Liekki ja Paleface yrittivät ymmärtää Kalervo Palsaa ja rakkauden pimeitä puolia.


title: Popkult

text: Popkultissa on käsitelty muun muassa kriitikkoja, vartaloa, parisuhdetta, viinaa, politiikkaa ja lapsia, joihin kaikkiin populaarikulttuurilla on iso vaikutus. Vieraina ovat käyneet Elina Knihtilä, Madventuresin juontajat, Ismo Alanko, André Wickström, Kauko Röyhkä, Chisu, Jouni Hynynen, Joey DeMaio, Miitta Sorvali, Mariko Pajalahti, Antti Hyyrynen, Heli Sutela, Paula Noronen, Läjä Äijälä, Ilkka Alanko, Jarkko Martikainen, Aija Puurtinen, Mikko Leppilampi, Wallu Valpio, Wilma Schlizewski, Jani Toivola ja Marco Bjurström.


title: Popkult

text: Popkultin tuotti Yleisradion Yle Viihde. Työryhmään kuuluvat Pia Asikainen, Tulikukka de Fresnes, Minna Lindroos, Silvia Modig, Sari Niemi, Jaakko Siiskonen, Nuutti Takkinen, Päivi Valtanen ja Laura Vähähyyppä.


title: Big Gun

text: Big Gun on australialaisen hard rock -yhtye AC/DC:n vuonna 1993 julkaisema single, josta on tehty myös musiikkivideo. Kappaleen tuotti Rick Rubin, joka myös tuotti pari vuotta myöhemmin AC/DC:n albumin "Ballbreaker".


title: Big Gun

text: Kappale on tehty "Last Action Hero" -elokuvan soundtrackille. Elokuvan pääosassa oleva Arnold Schwarzenegger esiintyy myös kappaleen musiikkivideolla.


title: Big Gun

text: Kappaleen musiikkivideon on ohjannut David Mallet ja se on verrattain samanlainen kuin Guns N’ Roses-yhtyeen musiikkivideo ”You Could Be Mine”, joka liittyi Schwarzeneggerin toiseen elokuvaan "Terminator 2 – Tuomion päivä". Molemmissa musiikkivideoissa Schwarzenegger kulkee yleisön joukossa yhtyeen soittaessa kappaletta.


title: Timo Mäkelä

text: Timo ”Timppa” Mäkelä (s. 31. maaliskuuta 1951 Hauho) on suomalainen sarjakuvataiteilija ja pilapiirtäjä.


title: Timo Mäkelä

text: Mäkelä opiskeli Taideteollisen korkeakoulun graafisella linjalla vuosina 1969–1972. Samaan aikaan opiskelivat muun muassa Tarmo Koivisto ja Mauri Kunnas. 1970-luvulla Mäkelä kuvitti levynkansia muun muassa Hectorille ("Hectorock I", 1974) ja Erkki Junkkariselle. Hän kuvitti myös vasemmistolaisten nuorten "Raketti"-lehteä ja toimi Postin graafikkona.


title: Timo Mäkelä

text: Vuodesta 1979 Mäkelä on piirtänyt poliittista satiiria sarjakuvina "Kansan Uutisiin" ja vuodesta 1980 pilakuvia "Ilta-Sanomiin". Lisäksi "Helsingin Sanomissa" on julkaistu hänen sarjakuvaansa "Minun elämäni".


title: Timo Mäkelä

text: Mäkelän laajaan tuotantoon kuuluu useita sanomalehtisarjakuvia sekä sarjakuvaromaaneja ja -novelleja. Hän on piirtänyt nimimerkillä "Timppa".


title: Timo Mäkelä

text: Vuonna 1989 Mäkelä palkittiin Suomen sarjakuvaseuran Puupää-hatulla. Vuonna 1998 hän sai Kemin sarjakuvapäivillä Lempi Grand Prix -palkinnon koko tuotannostaan. Vuonna 2001 Mäkelä sai taiteen valtionpalkinnon. Hänelle on myönnetty myös viisivuotinen valtion taiteilija-apuraha.


title: Eija Timonen

text: Eija Timonen (s. 1954) on suomalainen mediatutkija, folkloristi, lastenkirjailija ja Lapin yliopiston mediatieteen professori. Hän on akateemiselta oppiarvoltaan taiteen tohtori ja filosofian lisensiaatti.


title: Eija Timonen

text: Timonen työskentelee mediatieteen professorina Lapin yliopiston taiteiden tiedekunnassa. Timonen valittiin Taideteolliseen korkeakoulun Elokuvataiteen ja lavastustaiteen osaston dosentiksi helmikuussa 2008. Nimitys oli historiallinen, sillä Timonen on osaston elokuvakoulutuksen ensimmäinen dosentti. Timosen dosentuuri Taideteollisessa korkeakoulussa on tieteellinen dosentuuri, ja sen aihealueena on narratiivisuuden mediamuotojen tutkimus. Timosella on myös taiteellinen dosentuuri Lapin yliopistossa. Sen aihealueena on lasten mediakulttuuri.


title: Eija Timonen

text: Timonen on ollut mukana useissa yliopistollisissa hankkeissa. Hän on mm. Suomen Akatemian rahoittaman Taideteollisen korkeakoulun johtaman nelivuotisen "Aristotle in Change" -käsikirjoitushankkeen tutkimusjohtaja. Lisäksi hän on toiminut audiovisuaalisen alan tutkijakouluissa Elomedia III (v. 2005-2009) varapuheenjohtajana ja Elomedia IV (2009-2013) puheenjohtajana.


title: Eija Timonen

text: Yliopistouran ohella Timonen on kirjoittanut useita lastenkirjoja, laatinut yhteensä yli 80 pienoisnäytelmän ja piirrostarinan käsikirjoitusta Yleisradiolle (Yle TV2, Lastenohjelmat) sekä joitakin multimediateoksia. Leimallista hänen tuotannolleen on suomalaisen kansanperinteen ja mytologian hyödyntäminen.


title: Eija Timonen

text: Viime vuosina Timonen on tutkinut jään erilaisia ilmentymiä taiteessa videon ja valokuvan keinoin.


title: Eija Timonen

text: Timosen väitöskirja vuodelta 2004 "Perinne käsikirjoittajan työkaluna" on ensimmäinen taiteellinen väitöskirja kirjailijan työstä. Väitöskirja sijoittuu mediatutkimuksen, perinteentutkimuksen ja taiteentutkimuksen välimaastoon. Timosen väitöstutkimuksen aiheena on siis kansanperinteen, erityisesti kansantarinoiden muuttaminen osaksi nykypäivän lastenkulttuuria. Tutkimuksessa selvitetään miten perinnearkistojen tarinoista muovautuu nykypäivän lapsiyleisölle ja eri medioihin soveltuvia esityksiä – kirjoja, audiovisuaalisia esityksiä ja vuorovaikutteista mediaa.


title: Eija Timonen

text: Väitöksen jälkeinen tutkimus on painottunut taiteelliseen jäätutkimukseen (ks. näyttelyt ja julkaisut). Lisäksi Timonen on ollut tutkimusjohtajana useissa tutkimushankkeissa, kuten HIDE- Helsinki-identiteettejä– elokuvakerronta kaupunginosien suunnittelutyökaluna (2014-2016. Innovatiivinen kaupunki), Äärisää - Äärimmäiset sääilmiöt toiminnan mahdollistajana (Tekes 2015-2016) Aristotle in Change (2009-2012, Akatemia), EeMobilArt (2007-2009, EU).Videot


title: Gellértinvuori

text: Gellértinvuori () on kukkula Budapestissa, Tonavan länsirannalla. Se kohoaa jyrkästi Tonavan yläpuolelle, ja Budapestin sijaintia pidetään kauniina suureksi osaksi sen ansiosta.


title: Gellértinvuori

text: Gellértinvuori on dolomiittikallio, jonka maanalainen osa ulottuu syvyyteen. Läntinen rinne on huomattavasti jyrkkää itärinnettä loivempi. Pohjoisrinteellä sijaitseva Tabánin alue mukaan lukien vuoren pinta-ala on lähes . Vuorella kasvaa lähes puuta, joukossa turkkilaisten istuttamia viikunapuita, ja siellä on aikoinaan jopa viljelty viiniä. Gellértinvuori on tärkeä hydrogeologian kannalta, ja vuoren sisään on rakennettu suuri juomavesivarasto. Vuoren juurella on terveyskylpylästään tunnettu hotelli Gellért.


title: Gellértinvuori

text: Unkarin kansallispäivänä 20. elokuuta Gellértinvuorella järjestetään suuri ilotulitus.


title: Gellértinvuori

text: Gellértinvuori on nimetty Unkarin suojeluspyhimyksen Pyhän Gellértin mukaan. Legendan mukaan hänet työnnettiin piikkitynnyriin ja vieritettiin jyrkältä vuorenrinteeltä alas Tonavaan. Gellért oli italialaissyntyinen piispa, jolla oli tärkeä rooli Unkarin kääntymisessä kristinuskoon. Hän sai surmansa pakanallisessa kapinaliikkeessä vuonna 1046. Kapinalliset tappoivat monia piispoja ja pappeja, kunnes Andreas I kukisti heidät. Nykyään Pyhän Gellértin muistomerkki hallitsee Elisabetin sillan puoleista vuorenrinnettä.


title: Gellértinvuori

text: Vuoren laella on sijainnut jo kolmannella vuosisadalla eaa. kelttiläisten eraviskien pääasuinpaikka ja linnoitus Ak-inko (). Asutus hävisi ensimmäisen vuosisadan alkupuolella eaa., kun roomalaiset valloittivat alueen ja perustivat Pannonian provinssin. Paikan uskonnollinen merkitys säilyi kuitenkin kauan myös Rooman vallan aikana. Kansantarinoissa vuorella on ollut synkkä maine. Niiden mukaan Gellértinvuorelle tapasivat kokoontua koko maan noidat, jotka paholainen kutsui kokoon korpin tai mustan variksen muodossa.


title: Gellértinvuori

text: Vuoren huipulla on "Citadella", kaupunkilinnoitus, jonka Habsburgit rakensivat vuoden 1848 kapinan jälkeen. Linnoituksesta on hyvä ampuma-ala Tonavalle, alas Pestiin ja myös Budan vuorille, mutta sen tarkoitus oli ennen kaikkea symbolinen: se osoitti niskuroivalle kansalle, ketkä olivat vallassa. Unkarilaiset kutsuivat Citadellaa Unkarin bastiljiksi, ja sitä inhottiin yleisesti. Se päätyi lopulta kaupungin omistukseen vuonna 1879, mutta sitä ei jostain syystä kuitenkaan purettu kokonaan. Linnoitus on toiminut vankilana, kodittomien asuinpaikkana, ilmatorjuntapatterina ja vuodesta 1961 turistinähtävyytenä. Se on yksi Budapestin parhaista näköalapaikoista.


title: Gellértinvuori

text: Citadellan edessä on Vapaudenpatsas (). Tämän valtavan, 14-metrisen naishahmon on suunnitellut Zsigmond Kisfaludi Strobl. Tarinan mukaan patsaan piti alun perin kannatella potkurin lapaa valtionhoitaja Horthyn lento-onnettomuudessa kuolleen pojan muistoksi. Mutta kun patsas valmistui vuonna 1947, poliittiset voimasuhteet olivat muuttuneet. Potkurin tilalle tuli palmunoksa, perustusten ympärille pystytettiin jyhkeät neuvostosotilaiden pronssipatsaat ja veistos nimettiin Vapaudenpatsaaksi sen kunniaksi, että puna-armeija vapautti Budapestin fasistien vallasta 1945.


title: Gellértinvuori

text: Vaikka lähes kaikki Budapestin Neuvostoliiton aikaiset monumentit on kumottu jalustoiltaan, Vapaudenpatsas on yhä paikoillaan; neuvostosotilaiden patsaat ja kaatuneiden nimet on tosin poistettu. Patsas näkyy kaikkialle kaupunkiin, ja se on tullut osaksi kaupunkikuvaa jopa niin, että varsinkin ulkomailla sitä pidetään Budapestin symbolina.


title: Gellértinvuori

text: Vuoren etelärinteellä, Gellértin kylpylän sisäänkäyntiä vastapäätä, on laaja ja syvä luonnon muodostama luola, jossa asui varhaiskeskiajalla Iván-niminen erakko. Hän paransi sairaita terveysvedellä, joka kumpusi lähteestä luolan suuaukon lähellä. Vuonna 1926 luola muutettiin kirkoksi Lourdesin esikuvan mukaan, ja sitä piti yllä pauliittien sääntökunta. Kommunistit lakkauttivat sääntökunnan 1950-luvulla ja muurasivat luolan umpeen. Nykyään se on muutettu jälleen kirkoksi.


title: Gellértinvuori

text: Luolan lähellä, Tonavaan viettävässä rinteessä on pauliittien luostari, pseudohistoriallinen rakennus, joka on vanhasta ulkonäöstään huolimatta rakennettu vasta 1932. Toisen maailmansodan jälkeen se toimi balettikoulun opiskelija-asuntolana.


title: Köyhää väkeä

text: Köyhää väkeä () on Fjodor Dostojevskin vuonna 1846 ilmestynyt ensimmäinen romaani. Kirjeromaani kertoo pietarilaisen pikkuvirkamiehen rakkaudesta naapurin ompelijattareen. Romaanin ensimmäisen suomennoksen laati Ida Pekari Otavalle vuonna 1960. Uusin suomennos ilmestyi vuonna 2008 kääntäjänä Martti Anhava.


title: Arabiliiton lippu

text: Arabiliiton lippu on Arabiliiton tunnus. Siinä on vihreällä pohjalla kuunsirppi. Sekä väri että kuunsippi ovat Islamin tunnuksia. Kuunsirpin keskelle on kirjoitettu arabiaksi جامعة الدول العربية eli Arabiliitto. Kultainen ketju kuunsirpin ja kalligrafian ympärillä symboloi yhtenäisyyttä. Ketjun kaksikymmentäkaksi lenkkiä symboloivat järjestön jäsenmaita. Kuvan ympärillä on rauhan symboli, laakeriseppele.


title: Free Your Mind (kappale)

text: Free Your Mind on yhdysvaltalaisyhtye En Voguen single, joka julkaistiin vuonna 1992 albumilta "Funky Divas".


title: Free Your Mind (kappale)

text: Kappaleen aiheena ovat ennakkoluulot. Sen taustalla ovat Los Angelesin vuoden 1992 rotumellakat, jotka saivat alkunsa kun neljä poliisia vapautettiin pahoinpitelysyytteistä. Heidät oli kuvattu pahoinpitelemässä mustaihoista Rodney Kingiä.


title: Free Your Mind (kappale)

text: Kappale oli Grammy-ehdokkaana kahdessa kategoriassa: "Best Rock Vocal Performance by a Duo or Group" ja "Best Short Form Music Video". Se oli myös ehdolla vuoden 1993 MTV Video Music Awardseissa kahdeksassa kategoriassa, joissa se palkittiin kolmessa: "Best R&B Video", "Best Dance Video" ja "Best Choreography".


title: Kokkolan vaakuna

text: Kokkolan kunnanvaakuna on saanut aiheensa aiemmasta kaupunginvaakunasta, joka puolestaan perustuu vuoden 1620 kaupunginsinettiin. Kuvio on tunnus tervanpoltolle ja tervakaupalle.


title: Kokkolan vaakuna

text: Vaakunan on vanhan vaakunan pohjalta suunnitellut Olof Eriksson ja Into I. Suominen, ja se vahvistettiin käyttöön 17. joulukuuta 1956. Vaakunan selitys on ”kultakentässä kyljellään musta tervatynnyri, jonka tapinreiästä ja pohjista lyövät punaiset tulenlieskat”.


title: Superman Returns (videopeli)

text: Superman Returns on vuoden 2006 marraskuussa julkaistu videopeli, joka perustuu DC Comicsin supersankariin Teräsmieheen ja samannimiseen elokuvaan Superman Returns. Pelin julkaisi EA Tiburon Xbox 360:lle, PlayStation 2:lle, Xboxille ja Nintendo DS:lle.


title: Superman Returns (videopeli)

text: Pelaaja pelaa pelin päähahmolla Teräsmiehellä yrittäen pelastaa Metropolisin asukkaita, estää luonnon katastrofeja, sekä taistellen rikollisia vastaan. Käytössä on Teräsmiehen voimista laserkatse, jääpuhallus, haavoittumattomuus, lentäminen ja nopeus. Kaksi viimeistä kykyä ovat kuitenkin rajoitettuja kestävyysmittarin mukaisesti. Pelaaja voi myös hetkellisesti pelata Bizarrolla.


title: Superman Returns (videopeli)

text: Päätehtävien ohella pelissä voi pelastaa siviilejä ja pelastaa ihmisiä palavista rakennuksista. Varsinaisien tehtävien aikana Teräsmies saa vastaansa ei elokuvassa esiintyviä superrikollisia, kuten Metallo, Mongul ja Mxyzptlk. Lex Luthor on pelin lopussa merkittävässä roolissa.


title: Alexandre Havard

text: Alexandre Havard (7. helmikuuta 1962 Pariisi, Ranska) on teoksen "Virtuous Leadership – An Agenda for Personal Excellence" kirjoittaja ja johtajuuskoulutusverkoston Havard Virtuous Leadership Institute (HVLI) perustaja. HVLI:n johtajuusseminaarit perustuvat Hyvejohtajuus-malliin, joka esitetään Havardin samannimisessä kirjassa.


title: Alexandre Havard

text: Alexandre Havardin isän Cyril Havardin (s. 1929) vanhemmat olivat Pietarista bolševikkien vallankumouksen seurauksena Pariisiin 1920-luvulla muuttaneita emigranttivenäläisiä. Havardin äidin Irene Gedevanishvilin (s. 1938) georgialainen isä muutti puolestaan Neuvostoliitosta 1926, asettui Pariisiin ja avioitui ranskalaiskenraalin tyttären kanssa.


title: Alexandre Havard

text: Alexandre Havard suoritti oikeustieteelliset opinnot Pariisin Descartesin yliopistossa (1981–1986) ja työskenteli asianajajana Strasbourgissa (1987–1989). Vuonna 1989 hän muutti Helsinkiin, jossa hän työskenteli lakimiehenä ja luennoi muun muassa Eurooppa-oikeudesta ja EU:n integraatiosta.


title: Alexandre Havard

text: Syyskuussa 2004 Havard perusti yrityksen European Center for Leadership Development (ECLD). Koulutusyritys sijaitsi Helsingissä ja tarjosi klassiseen hyveoppiin perustuvia johtajuus- ja luonnekasvatusseminaareja. Vuonna 2007 ECLD muutettiin kansainväliseksi johtajuuskouluttajien verkostoksi nimellä Havard Virtuous Leadership Institute. Havard muutti Moskovaan kesäkuussa ja lokakuussa 2007 hänen kirjansa "Virtuous Leadership – An Agenda for Personal Excellence" julkaistiin New Yorkissa. Teoksesta on otettu useita painoksia. Se on käännetty muun muassa venäjäksi, espanjaksi, ranskaksi, kiinaksi, viroksi ja suomeksi. Suomennos Hyvejohtajuus ilmestyi vuonna 2009.


title: Alexandre Havard

text: Hyvejohtajuus-seminaareja ja johtajuuskoulutusohjelmia järjestetään paitsi Moskovassa, koulutusverkoston kautta myös maailmanlaajuisesti.


title: Salamis

text: Salamis (; ) voi viitata seuraaviin asioihin:


title: Ĥ

text: Ĥ (ĥ) on latinalaisista aakkosista johdettu kirjain, joka sisältyy ainakin esperanton aakkosiin. Se on vähän käytetty äänetön velaarinen tai uvulaarinen frikatiivi.


title: Salamis (mytologia)

text: Salamis () oli kreikkalaisessa mytologiassa nymfi ja yksi lukuisista jokijumala Asopoksen ja Metopen tyttäristä. Poseidon sieppasi Salamiin ja vei hänet mukanaan saarelle, jossa Salamis synnytti hänelle Kykhreuksen, josta tuli saaren kuningas.


title: Salamis (mytologia)

text: Antiikin kreikkalaiset uskoivat Poseidonin vieneen rakastettunsa Salamiin saarelle, jonka tapahtuneen jälkeen joko Kykhreus oli nimennyt äitinsä tai Poseidon rakastettunsa mukaan.


title: Janusz Ostrogski

text: Janusz Ostrogski (, 1554–1620) oli ruhtinas ja aatelismies Puola-Liettuasta. Hänen vanhempansa olivat Konstanty Wasyl Ostrogski ja Zofia Tarnowska. Hän kuului Ostrogskin sukuun.


title: Janusz Ostrogski

text: Janusz Ostrogski oli Volhynian voivodikunnan voivodi vuodesta 1585 lähtien ja Krakovan linnanherra vuodesta 1593 lähtien. Hän oli kolme kertaa naimisissa, vuodesta 1582 Zuzanna Seredin, vuodesta 1597 Katarzyna Lubomirskan ja vuodesta 1612 Teofilia Tarłon kanssa. Näistä hänellä oli Zuzanna Seredin kanssa kaksi lasta, Eleonora Ostrogska ja Eufrozyna Ostrogska.


title: Vuorileppälintu

text: Vuorileppälintu ("Phoenicurus erythrogastrus") on Aasiassa ja Kaukasuksella esiintyvä varpuslintu.


title: Vuorileppälintu

text: Linnun pituus on noin 18 cm, siipien kärkiväli 28–30 cm ja paino tavallisimmin noin 24–28 g. Kooltaan vuorileppälintu on huomattavasti leppälintua suurempi. Juhlapukuisen koiraan selkäpuoli, naama ja kurkku ovat mustat, vatsapuoli ruosteenpunainen, päälaki ja niska valkoiset, ja sen siivellä on suuri valkoinen laikku. Naaras, peruspukuinen koiras ja nuori lintu ovat ruskehtavia, vatsapuolelta vaaleampia, ja yläperä sekä pyrstö ovat ruosteenruskeat.


title: Vuorileppälintu

text: Vuorileppälintu elää Etelä-Siperian, Himalajan, Pamirin, Tienšanin ja Kaukasuksen vuorilla lumirajan tuntumassa, Tiibetissä jopa 5,5 kilometrin korkeudessa. Sen elinympäristön ala on 1–10 miljoonaa neliökilometriä. Euroopassa arvioidaan elävän 4 200–12 000 yksilöä. Laji on karaistunut paikkalintu, joka talveksi laskeutuu vuoriston alarinteille ja laaksoihin. Pieni populaatio muuttaa talveksi Pohjois-Kiinaan. Lajista tunnetaan kaksi alalajia, joista nimialalaji "erythrogastrus" elää Kaukasuksella ja "grandis" Aasiassa. Se on satunnaisesti tavattu myös Euroopassa. Suomessa se on tavattu kahdesti vuonna 1993.


title: Vuorileppälintu

text: Vuorileppälintu asuu vuorten rinteiden tasanteilla, jyrkänteillä, kivikkoisissa pensaikoissa, alppiniityillä ja vuoripurojen varsilla.


title: Vuorileppälintu

text: Vuorileppälinnun pesä on yleensä maassa kivenkolossa tai kallion halkeamassa. Joskus se voi olla rakennuksessa tai linnunpöntössä. Naaras munii yleensä neljä munaa, joita se hautoo 12–16 päivää. Molemmat emot ruokkivat poikasia, jotka jättävät pesän kahden-kolmen viikon ikäisinä. Emot ruokkivat niitä vielä viikon pesästälähdön jälkeen.


title: Vuorileppälintu

text: Vuorileppälinnut syövät kesäaikaan hyönteisiä ja muita pieniä selkärangattomia, syksyllä ja talvella marjoja, hedelmiä ja siemeniä.


title: Suzhoun numerot

text: Suzhoun numerot on Kiinassa ennen arabialaisten numeroiden käyttöönottoa käytetty lukujärjestelmä. Suzhoun numerot on ainoa kiinalaisten matemaatikkojen käyttämän ns. palkkinumerojärjestelmän muoto, joka on selvinnyt tähän päivään. Suzhoun numeroita käytettiin lyhenteinä kirjanpidossa, virallisessa kirjeenvaihdossa puolestaan käytettiin kiinalaisia numeroita. Suzhoun numeroita käytettiin erityisesti toreilla jopa 1990-luvulle saakka, mutta sittemmin arabialaiset numerot ovat korvanneet Suzhoun numeroiden käytön ja nykyään numeroita käytetään vain käsin kirjoitetuissa laskuissa tai merkitsemään hintoja kiinalaisilla toreilla.


title: Granö

text: Granö esiintyy paikannimenä ja sukunimenä Suomessa ja Ruotsissa. Se voi tarkoittaa mm. seuraavia:


title: Anna Liisa

text: Anna-Liisa on Minna Canthin näytelmä vuodelta 1895. Se sai ensi-iltansa Suomalaisessa Teatterissa, ja sitä on sen jälkeen esitetty toistuvasti eri teattereissa.


title: Anna Liisa

text: Canthin toinen murhenäytelmä käsittelee lapsenmurhaa, jonka Anna-Liisa on tehnyt tunnekuohuissa synnytettyään talon rengin Mikon aviottoman lapsen. Tapaus on salattu, ja Anna-Liisa on aikeissa mennä talollisen Johanneksen kanssa naimisiin, kun Mikko palaakin takaisin ja vaatii Anna-Liisaa vaimokseen uhaten paljastaa lapsenmurhan. Anna-Liisa päätyy lopulta jyrkkään ratkaisuun ja kuuliaisjuhlassaan paljastaa tekonsa julkisesti valmistautuneena kärsimään rangaistuksensa. "Anna-Liisa" on Canthin viimeinen näytelmä.


title: Anna Liisa

text: Syyllisyystematiikan osalta "Anna-Liisassa" tuntuu olevan dostojevskiläistä sovitustematiikkaa: lapsenmurhaan syyllistyneen naisen, Anna-Liisan, arvo nousee, kun hän paljastaa kaiken ja hyväksyy murhan sovittamisen vankeudella mieluummin kuin menisi naimisiin miehen kanssa, jota ei rakasta. Teoksen lopussa pappi saarnaa hänelle siitä hyvästä anteeksiantoa. Näytelmää lukeva huomaa kuitenkin, että lapsen isä Mikko pääsee kaikesta kuin koira veräjästä. Syyllisyys jää yksin naisen kannettavaksi.


title: Anna Liisa

text: "Anna-Liisaa" on ilmestyessään pidetty Minna Canthin parhaana näytelmänä. Näytelmä sisältää nykyäänkin ajankohtaisia aiheita, kuten moraalisia ja yhteiskunnallisia rajoja, ja niiden rikkomista, sekä oman totuuden kohtaamista sosiaalisten paineiden keskellä.


title: Anna Liisa

text: Näytelmästä on tehty myös useita elokuvia (kaksi äänielokuvaa ja kaksi mykkäelokuvaa), ja Veli-Matti Puumala on säveltänyt näytelmän pohjalta oopperan "Anna-Liisa", joka on myös levytetty (Ondine 2015).


title: Samuel Wilberforce

text: Samuel Wilberforce (7. syyskuuta 1805 – 19. kesäkuuta 1873) oli anglikaanisen kirkon piispa. Häntä pidetään eräänä oman aikansa parhaimpana puhujana. Nykyaikana hän on ehkä tunnetumpi vastustuksestaan Charles Darwinin evoluutioteoriaa kohtaan. Hänet muistetaan myös kommentistaan Thomas Henry Huxleylle: "Oletteko apinoiden sukua isänne vai äitinne puolelta?" Hän oli myös Royal Societyn sekä Ison-Britannian parlamentin ylähuoneen jäsen.


title: Waterloo (täsmennyssivu)

text: Waterloo voi tarkoittaa seuraavia:


title: Wollaston-mitali

text: Wollaston-mitali on korkein Lontoon Geologisen seuran myöntämä geologian alan tiedepalkinto. Se on nimetty palladiumin löytäjän William Hyde Wollastonin mukaan. Palkinto myönnettiin ensimmäisen kerran vuonna 1831.


title: Wollaston-mitali

text: Suomalaisista geologeista Wollaston-mitalin on saanut Pentti Eskola vuonna 1958.


title: Hellanikos

text: Hellanikos () (noin 490/480 – 400 eaa.) oli antiikin kreikkalainen logografi, joka oli kotoisin Lesboksen saarelta.


title: Hellanikos

text: Hellanikosta oli tuottelias kirjailija, joskin ainoastaan osia hänen töistään on säilynyt nykypäivään saakka. Hän kokosi kreikkalaisia taruja ja kertomuksia ja järjesti ne sukupuolen ja tapahtumapaikan mukaan. Tämän lisäksi hän kirjoitti kansatieteellisiä teoksia muun muassa Egyptistä, Persiasta ja Kreikasta sekä kronologisia luetteloita. Hänen tärkeä teoksensa "Attikan historia" ei ole säilynyt, mutta Thukydides mainitsee sen. Siinä Hellanikos kuvaa jakson Ateenan varhaisista vaiheista aina peloponnesolaissotaan saakka käyttäen omaa edeltäjistään poikkeavaa kronologista menetelmää.


title: Hellanikos

text: Muiden logografien tavoin Hellanikoskaan ei perustanut kirjoituksiaan omille havainnoilleen tai tutkimuksiin, vaan lisäsi muiden ihmisten väittämät teokseensa kritiikittä. Thukydides ja hänen seuraajansa arvostelivat kirjoitusten tyyliä ja epätarkkuuksia, mutta Hellanikoksen kronologiset kokoelmat johtivat omalta osaltaan historiankirjoituksen syntyyn.


title: Luettelo pelivammoihin kuolleista jääkiekkoilijoista

text: Tämä on luettelo pelaajista, jotka ovat kuolleet jääkiekossa "pelin aikana" saamiinsa vammoihin. Listaan ei ole merkitty pelaajia, jotka kuolivat pelin aikana muista syistä.


title: Aku Vuontela

text: Aku Adam Vuontela ent. Welling () oli suomalainen jääkärimajuri. Hän oli sotilaskoulutuksensa ensimmäisen maailmansodan aikana Saksassa saanut jääkäri, joka sai tulikasteensa Saksan itärintamalla Misse-joella vuonna 1916. Myöhemmin hän osallistui Suomen sisällisotaan Valkoisen Armeijan riveissä vahtimestarina Karjalan rakuunarykmentissä. Talvisodassa hän toimi komppanianpäällikkönä ja jatkosodan lopulla jo Armeijakunan panssarintorjuntakomentajana.


title: Aku Vuontela

text:
Vuontelan vanhemmat olivat maanviljelijä Tahvo Welling ja Katri Räihä. Hänet vihittiin avioliittoon vuonna 1921 Katri Kivikarin kanssa.
Vuontela kävi kansakoulun ja suoritti yksityisesti viidennen luokan Hämeenlinnan lyseossa vuonna 1920. Hän suoritti viestikurssin Santahaminassa vuonna1919 ja jääkärialiupseereille järjestettyyn aktiiviupseerikurssin Kadettikoulussa vuonna 1921.


title: Aku Vuontela

text: Vuontela työskenteli maanviljelijänä Kirvussa ennen liittymistään vapaaehtoisena Saksassa sotilaskoulutusta antavan jääkäripataljoona 27:n 3. komppaniaan 13. tammikuuta 1916, josta hänet siirrettiin myöhemmin pataljoonan ratsuosastoon. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella.


title: Aku Vuontela

text: Vuontela saapui Suomeen (Vaasaan) jääkäreiden pääjoukon mukana varavääpeliksi ylennettynä 25. helmikuuta 1918. Hänet komennettiin Suomen sisällissotaan vahtimestariksi Karjalan ratsujääkärirykmentin 3. eskadroonaan. Hän otti osaa sisällissodan taisteluihin Viipurissa ja Karjalankannaksella.


title: Aku Vuontela

text: Vuontela siirrettiin sisällissodan jälkeen 1. lokakuuta 1918 alkaen Lapin rajavartioryhmän 1 pataljoonaan, josta hänet siirrettiin 1. huhtikuuta 1919 vahtimestariksi Hämeen ratsurykmenttiin ja 15. kesäkuuta 1921 nuoremmaksi upseeriksi Karjalan kaartin rykmenttiin. Karjalan kaartin rykmentissä hän toimi pataljoonan adjutanttina, opettajana viestikursseilla, komppanianpäällikön viransijaisena ja talouspäällikön apulaisena. Armeijasta hän erosi 18. heinäkuuta 1930 ja astui 1. kesäkuuta 1934 suojeluskuntajärjestön palvelukseen ja hänet sijoitettiin Viipurin suojeluskuntapiirin XI alueen alisotilasohjaajaksi mitä tehtävää hän hoiti talvisotaan saakka.


title: Aku Vuontela

text: Vuontela osallistui talvisotaan komppanianpäällikkönä Jalkaväkirykmentti 34:ssä osallistuen taisteluihin Suojärvellä ja Kollaalla, missä hän haavoittui 6. tammikuuta 1940. Haavoista toivuttuaan hän toimi välirauhan aikana koulutusohjaajana ja Aliupseerikoulun johtajana Jalkaväenkoulutuskeskus 6:ssa, kunnes hänet siirrettiin Lounais-Hämeen suojeluskuntapiirin V alueen päälliköksi.


title: Aku Vuontela

text: Jatkosodan puhjettua Vuontela komennettiin Panssarintorjuntakoulutuskeskuksen päälliköksi ja oli tehtävässä aina vuoteen 1944 saakka, jolloin hänet nimitettiin III armeijakunnan panssarintorjuntakomentajaksi ja osallistui sotatoimiin Vuosalmella. Hän erosi vakinaisesta palveluksesta sodan jälkeen ja toimi sen jälkeen muun muassa Paimion Kansallisseuran puheenjohtajana. Hän laati myös armeijan Panssarintorjuntaohjesäännön. Hänet haudattiin Paimioon.


title: Emil Vähäpassi

text: Juho Emil Vähäpassi () oli suomalainen jääkärimajuri. Hän oli sotilaskoulutuksensa ensimmäisen maailmansodan aikana Saksassa saanut jääkäri, joka sai tulikasteensa Saksan itärintamalla Misse-joella vuonna 1916. Myöhemmin hän osallistui Suomen sisällisotaan Valkoisen Armeijan riveissä komppanianpäällikkönä.


title: Emil Vähäpassi

text: Hänen vanhempansa olivat maanviljelijä Juho Vähäpassi ja Iida Albertina Perälä. Ensimmäinen vaimo Elma Kivelä(s.1899) kuoli keuhkotautiin vuonna 1925. Toisen vaimon Rakel Maria Tannerin(k.1984) kanssa hänet vihittiin vuonna 1927.


title: Emil Vähäpassi

text: Vähäpassi kävi kansakoulun ja vuosina 1911 - 1912 yhden lukukauden Vaasan kauppakoulua. Suoritti yksityisesti keskikoulukurssin Iin yhteiskoulussa 1930. Hän kävi Taistelukoulun komppanianpäällikkökurssin vuonna 1928.


title: Emil Vähäpassi

text: Vähäpassi työskenteli maanviljelijänä Kauhavalla ennen liittymistään vapaaehtoisena Saksassa sotilaskoulutusta antavan jääkäripataljoona 27:n 1. konekiväärikomppaniaan 7. helmikuuta 1916. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella. Hänet siirrettiin pataljoonan rintamakomennuksen jälkeen 7. kesäkuuta 1917 alkaen pataljoonan täydennysjoukkoon ja komennettiin erikoistehtäviin Suomeen, mihin hän salakuljetti mukanaan saksalaisia käsiaseita, jotka hänen tuli jakaa Etelä-Pohjanmaan suojeluskuntien johtohenkilöille. Tällä komennuksellaan hän osallistui suojeluskuntien koulutustyöhön Kauhavalla, Lapualla ja yleensäkin Etelä-Pohjanmaalla. Vuoden 1917 lokakuussa hän sai tehtäväkseen olla vastassa aselaiva "S/S Equityä", joka saapui 31. lokakuuta 1917 mukanaan aselasti Pohjanmaan suojeluskunnille, jotka hän toimittikin sitten perille.


title: Emil Vähäpassi

text: Sisällissodan aseellisentoiminnan alettua Vähäpassi otti osaa Kauhavan suojeluskunnan mukana venäläisten aseistariisumiseen Lapualla, Seinäjoella, Kokkolassa ja Raahessa sekä taisteluihin Oulusta. Myöhemmin hän toimi Hämeen ryhmän IV Vilppulan pataljoonan 2. eteläpohjalaisen komppanian päällikkönä, josta hänet siirrettiin myöhemmin V Mäntän pataljoonan 3. eteläpohjalaisen komppanian päälliköksi Mäntän rintamalohkolle. Hän otti Mäntän pataljoonan mukana osaa taisteluihin Riihiniemellä, Lylyssä, Hirsilässä, Juupajoella, Aitolahdessa, Takahuhdissa, Messukylässä, Uudessakylässä, Tampereella ja Lempäälässä. Tampereen valtauksen jälkeen hänet määrättiin 9. huhtikuuta 1918 alkaen Vaasan rykmentin II pataljoonan konekiväärikomppanian päälliköksi ja otti sen mukana osaa Viipurin valloitukseen.


title: Emil Vähäpassi

text: Vähäpassi palveli sisällissodan jälkeen edelleen Vaasan rykmentissä, josta hänet siirrettiin 27. heinäkuuta 1918 alkaen 3. konekiväärikomppanian päälliköksi Itämeren jalkaväkirykmentti 1:een, joka tunnettiin myöhemmin nimellä Porin rykmentti. Seuraavaksi hänet siirrettiin 25. heinäkuuta 1924 alkaen 7. Erillisen konekiväärikomppanian päälliköksi, josta hänet määrättiin 27. kesäkuuta 1928 Pohjanmaan jääkäripataljoonan konekiväärikomppanian päälliköksi. Pohjanmaan jääkäripataljoonasta hänet komennettiin 6. joulukuuta 1933 Tampereen rykmenttiin, mutta sai pian komennuksen adjutantiksi Pohjois-Pohjanmaan sotilasläänin esikuntaan. Hän erosi armeijasta saavutettuaan vaaditun eroamisiän 29. toukokuuta 1935. Eronsa jälkeen hän toimi liikemiehenä Helsingissä talvisotaan saakka.


title: Emil Vähäpassi

text: Vähäpassi osallistui talvisotaan koulutusupseerina Helsingin suojeluskuntapiirissä, josta hänet siirrettiin myöhemmin pataljoonan komentajaksi 21. divisioonaan ja edelleen Jalkaväenkoulutuskeskus 5:een. Välirauhan aikana hän toimi sota-arkiston palveluksessa.


title: Emil Vähäpassi

text: Jatkosodan puhjettua Vähäpassi komennettiin Jalkaväenkoulutuskeskus 13:sta päälliköksi ja pataljoonan komentajaksi. Hänet siirrettiin myöhemmin vuonna 1941 Jalkaväenkoulutuskeskus 1:een, missä hän toimi samassa tehtävässä. Vuonna 1942 hänet siirrettiin sota-arkiston palvelukseen ja oli sen palveluksessa vuoteen 1946 saakka. Hänet haudattiin Helsinkiin.


title: Edvard Vähäsarja

text: Edvard Johan Vähäsarja () oli suomalainen jääkäriluutnantti. Hän oli sotilaskoulutuksensa ensimmäisen maailmansodan aikana Saksassa saanut jääkäri, joka sai tulikasteensa Saksan itärintamalla Misse-joella vuonna 1916. Myöhemmin hän osallistui Suomen sisällisotaan Valkoisen Armeijan riveissä komppanianpäällikkönä. Hän osallistui vielä talvi- ja jatkosodassakin sotatoimiin ollen jo yli viidenkymmenen ikäinen.


title: Edvard Vähäsarja

text: Hänen vanhempansa olivat maanviljelijä Antti Vähäsarja ja Maria Jokilehto. Hänet vihittiin avioliittoon vuonna 1929 Elli Elisabet Ryysyn kanssa.


title: Edvard Vähäsarja

text: Vähäsarja kävi kansakoulun. Reserviupseerikoulun hän kävi vuonna 1926 ja Taistelukoulun kanta-aliupseerikurssin vuonna 1933.


title: Edvard Vähäsarja

text: Vähäsarja työskenteli työmiehenä Nivalassa ja otti osaa jääkärivärväykseen Pohjanmaalla ennen liittymistään vapaaehtoisena Saksassa sotilaskoulutusta antavan jääkäripataljoona 27:n 1. komppaniaan 8. joulukuuta 1915. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella. Hänet siirrettiin 9. maaliskuuta 1917 alkaen pataljoonan täydennysjoukkoon ja laskettiin siviilitöihin Saksaan. Komppaniaansa hän palasi 18. elokuuta 1917 ja osallistui sen jälkeen Polangenissa järjestetyille erikoiskursseille (pommarikurssi).


title: Edvard Vähäsarja

text: Vähäsarja saapui Suomeen (Vaasaan) jääkäreiden pääjoukon mukana aliupseeriksi ylennettynä 25. helmikuuta 1918. Hänet komennettiin Suomen sisällissotaan joukkueenjohtajaksi 4. jääkärirykmentin 7. jääkäripataljoonan 1. komppaniaan. Hän otti osaa sisällissodan Raudussa ja rajaseudulla.


title: Edvard Vähäsarja

text: Vähäsarja palveli sisällissodan jälkeen 4. jääkärirykmentistä muodostetussa Jääkäripataljoona 4:ssä, joka tunnettiin myöhemmin nimellä Pohjolan jääkäripataljoona. Hänet siirrettiin 2. marraskuuta 1918 alkaen komppanianvääpeliksi Terijoen rajavartiopataljoonan 3. komppaniaan. Hänet siirrettiin 5. helmikuuta 1920 vääpeliksi Käkisalmen läänin rykmenttiin, josta hänet siirrettiin edelleen 26. huhtikuuta 1921 (komppaniansa mukana) samanlaiseen toimeen Polkupyöräpataljoona 1:een ja 1. marraskuuta 1921 alkaen Hyökkäysvaunurykmenttiin, missä hän toimi hyökkäysvaunun kuljettajana ja patteriston vääpelinä. Seuraavaksi hänet siirrettiin 1. lokakuuta 1927 alkaen vääpeliksi Uudenmaan rykmentin 2. komppaniaan. Uudenmaan rykmentistä hänet siirrettiin 1. toukokuuta 1934 koulutusaliupseeriksi Polkupyöräpataljoona 1:n (myöhemmin Jääkäripataljoona 1) aliupseerikouluun.


title: Edvard Vähäsarja

text: Vähäsarja osallistui talvisotaan vääpelinä Polkupyöräpataljoona 5:ssä, jonka mukana hän osallistui taisteluihin Halolassa, Hatjalahdella, Marjapellossa, Ylä-Summeella ja Nisalahdella. Välirauhan aikana hän jatkoi samassa tehtävässä, kunnes hänet siirrettiin koulutusaliupseeriksi Panssarijuna 1:een.


title: Edvard Vähäsarja

text: Jatkosodan puhjettua hänet komennettiin asealiupseeriksi Jääkäripataljoona 2:n esikuntaan ja palveli toimessa aina sodan päättymiseen saakka osallistuen sotatoimiin Laatokan Karjalassa, Itä-Karjalassa, Karjalankannaksella. Sodan loppuvaiheilla hänet siirrettiin talousupseeriksi Panssarijääkäripataljoonaan, josta hän joutui sairastuttuaan hoidettavaksi sotasairaalaan. Hänet haudattiin Riihimäen sankarihautaan.


title: Luettelo Charles Darwinin löytämistä tai hänen mukaansa nimetyistä lajeista

text: Tämä on luettelo Charles Darwinin tieteellisesti kuvaamista ja joistakin hänen mukaansa nimetyistä eliöistä. Darwinin kuvaamat lajit ovat ensisijaisesti siimajalkaisia äyriäisiä (merirokkoja). Jälkimmäinen lista on auktorin mukaisessa aakkosjärjestyksessä.


text:
Siimajalkaisia äyriäisiä
LintujaLähteenä on käytetty ITIS-tietokantaa.


title: 4-fluoriamfetamiini

text: 4-fluoriamfetamiini on keskushermostoon vaikuttava amfetamiinin johdannainen. Se tunnetaan myös nimillä para-fluoriamfetamiini, 4-FA, 4-FMP ja Flux. 4-fluoriamfetamiini liitetään myös muihin fenyyliamiineihin kuten esimerkiksi metamfetamiiniin. Suomessa 4-FMP luokitellaan laittomaksi.


title: 4-fluoriamfetamiini

text: 4-Fluoriamfetamiinilla on hyvin lyhyt käyttöhistoria, ja se on hyvin harvinaista, joten tiedetään vain vähän sen farmakologisia vaikutuksia, kuten monista muistakin muuntohuumeista.


title: 4-fluoriamfetamiini

text: 4-Fluoriamfetamiinilla on selkeästi amfetamiinin tyyppinen vaikutus keskushermostoon. Aine aiheuttaa miedon serotoniinin vapautumisen käyttäjälleen ja vaikutus on hieman samankaltaisen empaattinen, kuin MDMA:lla.


title: 4-fluoriamfetamiini

text: Halogenoiduista amfetamiineista tämä fluoriamfetamiini on vähiten neurotoksinen, verrattuna parachloro, parabromo ja paraiodiversioihin. Sen ei ole todettu aiheuttavan pitkäaikaisia muutoksia aivojen serotoniinitasoon. 4-FMP:n teho vastaa noin 2/3 deksamfetamiinia.


title: 4-fluoriamfetamiini

text: Vaikutuksia ovat euforia, lisääntynyt energisyys, mielialan vaihtelut, liiallinen puhuminen, hampaiden narskuttelu (leukojen jäykistyminen, bruksismi), suun kuivuminen ja vähentynyt ruokahalu. Se myös vie pois väsymyksen, kuten useimmat stimulantit.


title: 4-fluoriamfetamiini

text: 4-FMP:llä kuten lähes kaikilla stimulanteilla (amfetamiineilla ja MDMA:lla) on haittoina verenpaineen nousu, ruumiin lämpötilan kohoaminen, mahdollisesti nestehukka. Lisäksi liiallinen valvominen sekä aliravitsemus ovat pitkäaikaiskäytössä mahdollisia riskejä. Masennustilat voivat tulla seurauksena jatkuvasta ja pitkäaikaisesta aineen käytöstä. Psyykkinen riippuvuus toki voi muodostua, kuten miltei mihin tahansa aineeseen. Usein ja runsaasti käyttäessä, otettavat annokset ja toleranssi kasvavat, ja samalla aineen vaikutus heikkenee.


title: Vaaleajouluruusu

text: Vaaleajouluruusu ("Helleborus niger") on leinikkikasveihin kuuluva pienikokoinen kukkiva kasvi. Se kasvaa luonnonvaraisena Alppien itäosassa ja Balkanilla, ja sitä kasvatetaan koristekasvina laajasti sekä puutarhoissa että ruukuissa.


title: Vaaleajouluruusu

text: Vaaleajouluruusulla on mehevä maavarsi, lyhyet varret ja vuokkoja muistuttavat kukat. Mehevät, ikivihreät lehdet ovat ruusukkeina lähellä maanpintaa. Roudattomalla alueella se kukkii keskellä talvea. Koristekasveiksi on jalostettu eri muotoisia ja sävyisiä kukkia, luonnonmuodon kukat ovat valkoiset.


title: Vaaleajouluruusu

text: Vaaleajouluruusu on erittäin myrkyllinen, mikä on vähentänyt sen suosiota lapsiperheiden joulukukkana. Joulukukkana käytetään sisäkukaksi sopivaa "Verboom Beauty" -lajiketta. Kukinta kestää pitkään, 4 viikkoa, ja sillä ei ole kellastuvia lehtiä. Lajike tekee lehdet myöhemmin keväällä kun valoa on enemmän..


title: Calabrian taistelu

text: Calabrian taistelu (Punta Stilon taistelu) oli meritaistelu toisessa maailmansodassa Calabrian edustalla (30 mailia itään Punta Stilosta) 9. heinäkuuta 1940. Taistelun osapuolet olivat amiraali Andrew Cunninghamin johtama brittiläinen Välimeren laivasto sekä amiraali Inigo Campionin johtama Italian laivaston osasto. Kumpikin osasto sai osumia vastustajan aluksiin, mutta taistelu päättyi lopulta ratkaisemattomana Italian laivaston vetäytyessä taistelusta.


title: Calabrian taistelu

text: Toisen maailmansodan syttyessä Italian sodanjohto oli aivan valmistautumaton käymään sotaan. Italian Pohjois-Afrikassa olevien joukkojen huolto oli täysin Italiasta toimitettavan materiaalin varassa. Britannian laivastolla oli mahdollista haitata joukkojen huoltoa käyttämällä Maltaa tukikohtanaan.


title: Calabrian taistelu

text: Napolista lähti 4. heinäkuuta neljän rahtialuksen saattue kohti Bengasia Libyassa. Saattueen muodostivat rahtialukset "Esperia", "Calitea", "Marco Foscarini" ja "Vettor Pisani" ja alusten lastina oli 16 000 tonnia tarvikkeita, 300 panssaroitua ajoneuvoa ja 2 200 sotilasta. Saattueeseen liittyi vielä Cataniasta rahtialus "Francesco Barbero".


title: Calabrian taistelu

text: Saattueen suojausosasto liittyi mukaan seuraavana päivänä Tarantosta. Italian laivasto sai samaan aikaan tiedon Britannian Välimeren laivaston merelle lähdöstä. Saattueen suojaosasto koostui kolmesta erillisestä ryhmästä:


title: Calabrian taistelu

text: Italian laivaston esikunta kykeni 8. heinäkuuta murtamaan Kuninkaallisen laivaston viestin ja antoi merellä oleville aluksille käskyn valmistautua taisteluun noin 65 mailia Punta Stilon niemestä. Italian laivasto kääntyi käskyn saatuaan kohden pohjoista eli lähemmäs lentotukikohtia saadakseen ilmasuojaa. Tämän siirtymisen aikana jouduttiin lähettämään Sisiliaan tankattaviksi kaksi kevyttä risteilijää sekä useita hävittäjiä. Osaston täydennykseksi kutsuttiin lisää hävittäjiä Tarantosta, jolloin osastossa oli lopulta kuusitoista hävittäjää.


title: Calabrian taistelu

text: Samanaikaisesti oli merellä hävittäjistä koostuva Britannian kuninkaallisen laivaston saattue, joka kuljetti materiaalia ja henkilöstöä Aleksandriasta Maltalle. Lisäksi oli kaksi muuta saattuetta, jotka kuljettivat Maltalta henkilöstöä (merimiesten perheitä) ja materiaalia Aleksandriaan. Toinen saattueista oli nopea 13 solmun (MF1: "El Nil", "Knight of Malta" ja "Rodi") ja toinen hidas 9 solmun saattue (MS1: "Zeeland", "Kirkland", "Masirah", "Novasli" ja "Tweed"). Saattueiden lähisuojana oli neljästä hävittäjästä koostunut Force D.


title: Calabrian taistelu

text: Saattueiden suojana oli kolme erillistä kaukosuojausryhmää (operaatio MA5):


title: Calabrian taistelu

text: Italian ilmavoimat hyökkäsivät 8. heinäkuuta saattueen kimppuun ja osuivat risteilijä "HMS Gloucesteriin" tappaen kaikki sillalla olleet. Osumassa kuoli aluksen kapteeni F. R. Garside, viisi muuta upseeria ja yksitoista miehistönjäsentä, joiden lisäksi kolme upseeria ja kuusi miehistönjäsentä haavoittui. Italian ilmavoimat ilmoittivat tukikohtaan palattuaan upottaneensa ja vaurioittaneensa useita aluksia.


title: Calabrian taistelu

text: Kaksi laivasto-osastoa olivat 9. heinäkuuta puoliltapäivin 90 mailin päässä toisistaan. Amiraali Cunningham ei kyennyt lyhentämään osastojen välistä etäisyyttä "HMS Royal Sovereignin" ja "HMS Malayan" hitauden vuoksi. Hän päätti jättää hitaammat alukset jälkeen ja edetä kosketukseen ainoastaan "HMS Warspitellä". "HMS Eagle" lähetti torpedokoneensa ilmaan kello 13:15 hyökkäämänn raskaita risteilijöitä vastaan, mutta ilman tulosta.


title: Calabrian taistelu

text: Kuninkaallisen laivaston risteilijät hajaantuivat viuhkaksi "HMS Warspiten" etupuolelle ja pääsivät taisteluetäisyydelle kello 15:15, jolloin kumpikin osasto avasi tulen noin 21500 metrin matkalta. Etäisyys kuitenkin lyheni koko ajan osastojen lähetessä toisiaan. Italialaisten tuli rupesi osumaan lähelle kello 15:22, jolloin amiraali John Tovey käski risteilijöiden irtaantua. Tällöin "Giuseppe Garibaldin" ampuma ja lähelle maaliaan osuneen kuuden tuuman kranaatin sirpaleet olivat tuhonneet "HMS Neptunen" katapultin ja sillä olleen lentokoneen.


title: Calabrian taistelu

text: Etäisyyden kasvaessa risteilijät lopettivat taistelun kello 15:30.


title: Calabrian taistelu

text: Italian laivaston komentaja päätti upottaa "HMS Warspiten" ennen muiden taistelulaivojen paikalle tuloa ja siirtyi taistelulaivoineen lähemmäs. "Giulio Cesare" avasi tulen 15:52 26400 metristä. "Conte di Cavour" ei tulittanut, ettei olisi häiritty tulenjohtoa. "Conte di Cavourin" tehtävänä oli valvoa ja mahdollisesti hidastaa "HMS Malayan" ja "HMS Royal Sovereignin" lähestymistä.


title: Calabrian taistelu

text: "HMS Warspite" kuitenkin pyrki osumaan kumpaankin italialaiseen taistelulaivaan. Eräs "Giulio Cesaren" kranaateista meni yli "HMS Warspiten" ja vaurioitti takana olleita hävittäjiä "HMS Hereward" ja "HMS Decoy". "HMS Malaya" avasi tulen kello 15:54 kantaman ulkopuolelta. Italialaiset raskaat risteilijät avasivat tulen kohti "HMS Warspitea" kello 15:55, mutta alukset irtaantuivat brittien risteilijöiden palatessa taisteluun.


title: Calabrian taistelu

text: Kaksi "Giulio Cesaren" kranaattia osui "HMS Warspiten" viereen ja lähes samanaikaisesti "HMS Warspiten" ampuma 15 tuuman kranaatti osui "Giulio Cesaren" takakannelle tappaen kaksi merimiestä ja haavoittaen useita. Kranaatti sytytti 37 millimetrin ilmatorjuntatykin kranaatit tuleen, jolloin palavat kranaatit vaurioittivat konehuonetta, joka piti tyhjentää sekä sammuttaa puolet kattiloista. Italialaisen taistelulaivan nopeus putosi 18 solmuun.


title: Calabrian taistelu

text: "HMS Warspite" ei kuitenkaan käyttänyt tilannetta hyväkseen, vaan teki tilaa takana tulevalle "HMS Malayalle", joka avasi tulen. "HMS Malayan" tuli jäi lyhyeksi, koska etäisyys oli mitattu "HMS Warspiten" kranaattien iskemistä.


title: Calabrian taistelu

text: Italialaiset hävittäjät aloittivat kello 16:01 savutuksen suojatakseen irtaantuvia raskaita yksiköitä.


title: Calabrian taistelu

text: Italialaiset raskaat risteilijät aloittivat uudelleen taistelun Kuninkaallisen laivaston risteilijöiden kanssa. "Fiume" avasi tulen 15:58 kohti "HMS Liverpoolia". "Bolzanoon" osui kolme kranaattia kello 16:07, jotka lukitsivat aluksen peräsimen ja aiheuttivat kahden miehistönjäsenen kaatumisen. Lähelle osunut kranaatti aiheutti vaurioita hävittäjä "Vittorio Alfierilla".


title: Calabrian taistelu

text: Samanaikaisesti taistelulaiva "Giulio Cesaren" vaurioita oli saatu korjattua niin, että nopeus voitiin nostaa 22 solmuun. Italian laivaston komentaja käski kuitenkin irrottautua kohti Messinaa, koska kaikki brittilaivaston taistelulaivat olisivat kohta taisteluetäisyydellä.


title: Calabrian taistelu

text: Seuraavan tunnin ajan kummankin osaston hävittäjät laukoivat torpedoitaan ilman tulosta. Italian ilmavoimien 126 koneen osasto hyökkäsi brittiosaston kimppuun 18:40. Lentäjät ilmoittivat vaurioittaneensa "HMS Eaglea", "HMS Warspitea" ja "HMS Malayaa". Jonkin sekaannuksen vuoksi 50 italialaista lentokonetta hyökkäsi italialaisen laivasto-osaston kimppuun (ilman tulosta).


title: Calabrian taistelu

text: Taistelu päättyi 16:55 kummankin osapuolen irtaantumiseen.


title: Calabrian taistelu

text: Taistelu päättyi ratkaisemattomana.


title: Headley Grange

text: Headley Grange on kartanorakennus Hampshiressa Englannissa. Se rakennettiin vuonna 1795 köyhäintaloksi, jossa vähäosaiset saivat ruuan ja majoituksen työtä vastaan. 1830 siellä puhkesi mellakka protestiksi huonolle kohtelulle. Rakennus siirtyi yksityisomistukseen 1870.


title: Headley Grange

text: Kartano tuli tunnetuksi erityisesti rock-yhtye Led Zeppelinin äänitettyä siellä albumiensa "Led Zeppelin IV" ja "Physical Graffiti" materiaalia. Yhtyeen kitaristi Jimmy Page kertoi "Guitar World" -lehden haastattelussa mahdollisesta kummittelusta rakennuksessa. Kartano on edelleen yksityisomistuksessa, mutta sitä ei enää vuokrata ulkopuoliseen käyttöön.


title: Chicago Outfit

text: Chicago Outfit on Chicagossa toimiva rikollisjärjestö ja osa Yhdysvaltain mafiaa. Vaikka Chicago Outfit kuuluu italialais-amerikkalaisen järjestäytyneen rikollisuuden ylimmän elimen mafiakomission alaisuuteen, se ei ole osa newyorkilaista viittä perhettä.


title: Peter Sattmann

text: Peter Sattmann (s. 26. joulukuuta 1947 Zwickau) on saksalainen näyttelijä. Hän saavutti alun perin menestystä teatterissa ja on sittemmin esiintynyt muun muassa minisarjoissa "Das Rätsel der Sandbank" (1984) ja "Das große Geheimnis" (1989) sekä elokuvissa "Tod oder Freiheit" (1977) ja "Abgeschminkt!" (1992). Hänellä ja näyttelijä Katja Riemannilla on vuonna 1993 syntynyt tytär Paula.


title: Oikeuskäytäntö

text: Oikeuskäytäntö eli oikeuspraksis on tuomioistuinten, erityisesti ylimpien tuomioistuinten, ja niihin rinnastettavien muiden lakeja soveltavien toimielinten ratkaisuista muodostuva lakien soveltamistapa. Varsinkin ennakkopäätöksillä luodaan oikeuskäytäntöä. Tällainen suppea määritelmä on oikeustieteessä vakiintunut, mutta oikeuskäytäntö voidaan määritellä myös laajemmin, jolloin se tarkoittaa oikeusnormien säätämistä, soveltamista ja noudattamista. Seuraavassa pitäydytään suppeassa määritelmässä.


title: Oikeuskäytäntö

text: Oikeuskäytäntö kuvaa oikeusnormien soveltamista erilaisiin oikeustapauksiin. Oikeudellista ratkaisua tehtäessä otetaan kantaa tapauksen ja oikeusjärjestyksen suhteeseen. Tehdyn ratkaisun perusteella valitaan oikeusvaikutukset, joista etenkin tavalliset ihmiset ovat kiinnostuneita. Ratkaisun tekemisessä tarvittava aineisto jaetaan tosiasioihin ja oikeusnormeihin. Käytettävät normit löytyvät oikeuslähteistä ja ne ovat joko säädännäistä oikeutta tai tapaoikeutta. Normien valinnassa jutulle on löydettävä oikea paikka oikeussystematiikassa. Yleisissä tuomioistuimissa puhutaan todistelusta ja näytöstä, hallinnollisissa tuomioistuimissa asian selvittämisestä.


title: Oikeuskäytäntö

text: Suurin osa oikeudellisista ratkaisuista on rutiiniratkaisuja, joissa juridisen tulkinnan osuus on vähäistä. Vaativimmissa ratkaisuissa tulkinta on ensisijaista. Tulkinta voi olla suppeaa eli sanamuodon mukaista tai laajaa ja laventavaa. Vaativaa tulkintaa tarvitaan esimerkiksi jutuissa, joissa on sovellettava uutta lainsäädäntöä. Silloin argumentteja on etsittävä lainvalmistelu- ja lainsäätämisasiakirjoista.


title: Oikeuskäytäntö

text: Lakimiesten koulutuksessa ja ammatissa oikeuskäytännön ja ennakkopäätösten analysointi on hyvin keskeistä. Se on tärkeää sekä oikeustieteilijöille että käytännön lakimiehille.


title: 20 Years & Out

text: 20 Years & Out oli Thunderin uran viimeinen konserttikiertue.


title: Tuomo Jormakka

text: Tuomo Jormakka (s. 23. maaliskuuta 1980 Jyväskylän maalaiskunta) on suomalainen jääkiekkoilija. Jormakka on pelannut 11 kautta Mestis-joukkue Mikkelin Jukureissa. Hän on JYPin kasvatti ja on pelannut kuusi SM-liigaottelua JYPin paidassa. Kaudella 2008–2009 Tuomo teki 22. tammikuuta SM-liigahistoriaa muodostaessaan ensimmäisen veljeksistä kootun hyökkäysketjun. Tuomon pikkuveljet Kaarlo Jormakka (s. 1988) ja Pekka Jormakka (s. 1990) olivat tuolloin samassa ketjussa hänen kanssaan.


title: Tuomo Jormakka

text: Vanhempi pikkuveli Kaarlo pelaa KeuPa HT:ssa. Nuorin veli Pekka pelaa Jokereissa KHL-liigaa ja edustaa myös Suomen jääkiekkomaajoukkuetta.


title: Doris Dörrie

text: Doris Dörrie (s. 26. toukokuuta 1955 Hannover) on saksalainen elokuvaohjaaja ja -käsikirjoittaja. Suoritettuaan ylioppilastutkinnon hän lähti vuonna 1973 opiskelemaan Yhdysvaltoihin. Palattuaan Saksaan hän jatkoi elokuva-alan opintoja ja työskenteli "Süddeutsche Zeitungille".


title: Doris Dörrie

text: Dörrie nousi yleiseen tietoisuuteen elokuvansa "Männer..." (1985) myötä. Hän on työllään saanut useita elokuvapalkintoja sekä palkintoehdokkuuksia, ja hän sai vuonna 1996 Bundesverdienstkreuzin. Bayerischer Verdienstordeniin hän pääsi vuonna 2000. Hän on työskennellyt paitsi elokuva-, myös oopperaohjaajana.


title: Doris Dörrie

text: Dörrie on julkaissut useita kirjoja, joista hän on myös saanut palkintoja. Lastenkirjallisuutta edustavat teokset "Mimi" (2002), "Mimi ist sauer" (2004), "Mimi entdeckt die Welt" (2006) ja "Mimi und Mozart" (2006). Lisäksi Dörrie on kirjoittanut romaanit "Was machen wir jetzt?" (2000), "Das blaue Kleid" (2002) ja "Und was wird aus mir?" (2007), lukuisia kertomuksia sekä näytelmän "Happy. Ein Drama" (2001).


title: Mikaelin portti

text: Mikaelin portti () on viimeinen portti, joka on jäänyt jäljelle Bratislavan keskiaikaisista linnoituksista. Se on myös kaupungin vanhimpia rakennuksia. Portti rakennettiin noin vuonna 1300, mutta sen nykyinen barokkityylinen ulkoasu on peräisin vuodelta 1758. Portin tornissa sijaitsee kaupunginmuseon asemuseo.


title: Työttömyysvakuutusrahasto

text: Työttömyysvakuutusrahasto (TVR) on vuonna 1999 perustettu suomalainen ansiosidonnaisia työttömyysturvaetuuksia rahoittava rahasto, jota hallinnoivat työmarkkinaosapuolet. TVR on julkisoikeudellinen laitos, jota valvoo Finanssivalvonta.


title: Työttömyysvakuutusrahasto

text: Työttömyysvakuutusrahaston toiminta perustuu lakiin (555/98) ja asetukseen (1176/98) työttömyysetuuksien rahoituksesta sekä rahaston ohjesäännöstä annettuun asetukseen (862/98). Työttömyysvakuutusrahasto määrää ja perii palkansaajan ja työnantajan työttömyysvakuutusmaksut ja työnantajan työttömyysturvan omavastuumaksun sekä valvoo työttömyysvakuutusmaksuihin liittyvien velvoitteiden täyttämistä. Työttömyyskassat saavat kuukausittain rahastolta rahoitusosuutensa sekä valtionosuudet.


title: Työttömyysvakuutusrahasto

text: Työttömyysvakuutusrahaston toimitusjohtajana on ollut vuodesta 2015 Janne Metsämäki.


title: Työttömyysvakuutusrahasto

text: Vuonna 2016 TRV:n tulot olivat 4 083 miljoonaa euroa ja menot 3 859 miljoonaa euroa. Tilikauden ylijäämä oli 220 miljoonaa euroa. Työttömyysvakuutusrahaston nettovarallisuus oli negatiivinen, eli TVR:llä oli velkaa 466 miljoonaa euroa vuoden 2016 lopussa.


title: Työttömyysvakuutusrahasto

text: Rahaston hallinnon ylin päättävä elin on hallintoneuvosto, jonka alaisuudessa toimii hallitus. Hallintoneuvoston jäsenet nimittää Suomen valtioneuvosto työmarkkinaosapuolten esityksestä, ja hallituksen nimittää hallintoneuvosto niin ikään työmarkkinapuolten esityksestä. Hallitusta johtaa vuonna 2017 Vesa Rantahalvari.


title: Työttömyysvakuutusrahasto

text: TVR:n toimipaikka on Helsingin keskustassa osoitteessa Kansakoulukuja 1.


title: Toistuvaissuoritus

text: Toistuvaissuoritus eli toistuvaismaksu on yleensä säännöllisin välein maksettava rahamäärä tai luontoissuoritus samalle saajalle. Maksu voi tapahtua myös määräpäivinä tai harvemmin toistuvasti, mutta määräämättöminä ajankohtina. Toistuvaissuorituksia ovat esimerkiksi palkka, eläke, elinkorko, vuokra, korko, lapsilisä, elatusapu, vakuutusmaksu ja perättäishankintasopimuksen nojalla tehdyt tavarantoimitukset.


title: Toistuvaissuoritus

text: Sopimussuhteita, joissa suoritus määräytyy ajan perusteella, kutsutaan kestovelkasuhteiksi. Tällaista sopimusta nimitetään toistuvaissuoritussopimukseksi.


title: Eläinjalostus

text: Eläinjalostuksen tavoitteena on muuntaa kotieläimiä ennalta määrättyyn suuntaan. Jalostustyössä on määritetty tavoite, mutta tavoitteet voivat muuttua olosuhteiden tai tarpeiden muuttuessa. Evoluutio toimii luonnonvalintana, jossa parhaiten vallitseviin olosuhteisiin sopeutuneet yksilöt lisääntyvät eniten. Kotieläinjalostuksessa valinnat määrittää ihminen.Näiden rinnalla on nykyisin yleensä terveysseuranta. Jos lehmä lypsää paljon mutta sen jalat ovat huonot, kokonaistilanne ei ole taloudellisesti kannattava. Jalostussuunta voi muuttua. Aikaisemmin tavoitteena oli tuottaa rasvaista maitoa, nykyisin pyritään vähärasvaiseen mutta korkeavalkuaiseen maitoon.